ΣΥΜΦΩΝΙΑ ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου

Η ΕΥΡΩΠΑΪΚΗ ΚΟΙΝΟΤΗΤΑ, Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ ΑΝΘΡΑΚΑ ΚΑΙ ΧΑΛΥΒΑ,

που καλούνται εφεξής «η Κοινότητα», αφενός,

και η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,

που καλείται εφεξής «η Εσθονία», αφετέρου,

ΕΚΤΙΜΩΝΤΑΣ:

ότι τα μέρη συνδέονται μεταξύ τους με ιστορικούς δεσμούς και συμμερίζονται κοινές αξίες 7 ότι επιθυμούν να ενισχύσουν αυτούς τους δεσμούς και να θεσπίσουν στενές και διαρκείς σχέσεις με βάση την αμοιβαιότητα, οι οποίες θα επιτρέψουν στην Εσθονία να συμμετάσχει στη διαδικασία της ευρωπαϊκής ολοκλήρωσης, καθώς και στην ενίσχυση και την περαιτέρω ανάπτυξη των σχέσεων που έχουν καθιερωθεί κατά το παρελθόν, ιδίως μέσω της συμφωνίας εμπορίου και εμπορικής και οικονομικής συνεργασίας 7 ότι η παρούσα συμφωνία συμβάλλει στην επίτευξη της σύνδεσης 7

ότι τα μέρη δεσμεύονται για την ενίσχυση των πολιτικών και οικονομικών ελευθεριών, που συνιστούν τη βάση της παρούσας συμφωνίας και για την περαιτέρω ανάπτυξη του νέου οικονομικού και πολιτικού συστήματος της Εσθονίας, το οποίο θα σέβεται το κράτος δικαίου και τα δικαιώματα του ανθρώπου, συμπεριλαμβανομένων των δικαιωμάτων των ατόμων που ανήκουν σε μειονότητες σύμφωνα, μεταξύ άλλων, με τις υποχρεώσεις που απορρέουν στο πλαίσιο της ΔΑΣΕ, ένα πολυκομματικό σύστημα με ελεύθερες και δημοκρατικές εκλογές και την ελευθέρωση της αγοράς, με στόχο την καθιέρωση οικονομίας αγοράς 7

ότι τα μέρη συμμερίζονται τη γνώμη ότι η Εσθονία έχει καταβάλει σημαντικές και επιτυχείς μεταρρυθμιστικές προσπάθειες στον πολιτικό και τον οικονομικό τομέα και ότι αυτές οι προσπάθειες θα συνεχιστούν 7

ότι τα μέρη δεσμεύονται για την εφαρμογή των ανειλημμένων στο πλαίσιο της ΔΑΣΕ υποχρεώσεων, ιδίως δε εκείνων που καθορίζονται στην τελική πράξη του Ελσίνκι, στα τελικά έγγραφα των συνόδων της Μαδρίτης, της Βιένης και της Κοπεγχάγης, στον Χάρτη των Παρισίων για μια Νέα Ευρώπη, στα συμπεράσματα της διάσκεψης της ΔΑΣΕ στη Βόνη, στο έγγραφο της ΔΑΣΕ του Ελσίνκι του έτους 1992, στην Ευρωπαϊκή Σύμβαση για τα Δικαιώματα του Ανθρώπου και στον Ευρωπαϊκό Χάρτη για την Ενέργεια όταν κυρωθεί 7

ότι το εμπόριο και η ελευθέρωση των συναλλαγών αποτελούν σημαντικό παράγοντα σταθερότητας στην Ευρώπη με βάση τη συνεργασία, της οποίας ένας από τους στυλοβάτες είναι η Ευρωπαϊκή Κοινότητα 7

ότι χρειάζεται να συνεχιστεί, με τη συνδρομή της Κοινότητας, η πολιτική και οικονομική μεταρρύθμιση της Εσθονίας 7

ότι η Κοινότητα επιθυμεί να συμβάλει στην εφαρμογή των μεταρρυθμίσεων και να συνδράμει την Εσθονία στην αντιμετώπιση των οικονομικών και κοινωνικών επιπτώσεων της διαρθρωτικής προσαρμογής 7

ότι η πλήρης εφαρμογή της συμφωνίας συνδέεται με την εφαρμογή από την Εσθονία ενός συνεκτικού προγράμματος οικονομικής και πολιτικής μεταρρύθμισης 7

ότι τα μέρη αναγνωρίζουν την ανάγκη της συνέχισης της περιφερειακής συνεργασίας των κρατών της Βαλτικής και λαμβάνουν υπόψη το γεγονός ότι η πληρέστερη ολοκλήρωση μεταξύ της Ευρωπαϊκής Ένωσης (ΕΕ) και των κρατών της Βαλτικής και η ολοκλήρωση των εν λόγω κρατών μεταξύ τους πρέπει να προχωρήσει εκ παραλλήλου 7

ότι τα μέρη δεσμεύονται για την ελευθέρωση των συναλλαγών με βάση τις αρχές της ΓΣΔΕ 7

ότι τα μέρη αναμένουν ότι η παρούσα συμφωνία θα δημιουργήσει νέο κλίμα στις μεταξύ τους οικονομικές σχέσεις, κυρίως για την ανάπτυξη του εμπορίου και των επενδύσεων, που είναι ουσιαστικής σημασίας για την οικονομική αναδιάρθρωση και την ανανέωση της τεχνολογίας 7

ότι είναι σημαντικό να ενισχυθεί ο πολιτικός διάλογος μεταξύ των μερών 7

ότι τα μέρη αναγνωρίζουν το γεγονός ότι απώτερος στόχος της Εσθονίας είναι να καταστεί μέλος της Ευρωπαϊκής Ένωσης και ότι η πρόοδος όσον αφορά τη σύνδεση που πραγματοποιείται μέσω της παρούσας συμφωνίας θα βοηθήσει, κατά την άποψη των μερών, την Εσθονία να επιτύχει αυτό τον στόχο,

ΑΠΟΦΑΣΙΣΑΝ να συνάψουν την παρούσα συμφωνία και για το σκοπό αυτό όρισαν ως πληρεξουσίους τους,

Η ΕΥΡΩΠΑΪΚΗ ΚΟΙΝΟΤΗΤΑ και Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ:

Klaus KINKEL,

ομοσπονδιακός υπουργός Εξωτερικών και ομοσπονδιακός αντικαγκελάριος της Ομοσπονδιακής Δημοκρατίας της Γερμανίας,

εν ενεργεία Πρόεδρος του Συμβουλίου της Ευρωπαϊκής Ένωσης,

Sir Leon BRITTAN

μέλος της Επιτροπής των Ευρωπαϊκών Κοινοτήτων,

Η ΕΥΡΩΠΑΪΚΗ ΚΟΙΝΟΤΗΤΑ ΑΝΘΡΑΚΑ ΚΑΙ ΧΑΛΥΒΑ:

Sir Leon BRITTAN,

μέλος της Επιτροπής των Ευρωπαϊκών Κοινοτήτων,

Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ:

Jόri LUIK,

Υπουργός Εξωτερικών,

ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους, τα οποία βρέθηκαν εντάξει,

ΣΥΜΦΩΝΗΣΑΝ ΤΑ ΕΞΗΣ:

ΤΙΤΛΟΣ Ι ΓΕΝΙΚΕΣ ΑΡΧΕΣ

Άρθρο 1

1. Ο σεβασμός των δημοκρατικών αρχών και των δικαιωμάτων του ανθρώπου, που θεσπίστηκε με την Τελική Πράξη του Ελσίνκι και τον Χάρτη των Παρισίων για μια Νέα Ευρώπη, καθώς και οι αρχές της οικονομίας αγοράς, διέπουν τις εσωτερικές και εξωτερικές πολιτικές των μερών και αποτελούν θεμελιώδη στοιχεία της παρούσας συμφωνίας.

2. Τα μέρη θεωρούν ότι είναι σημαντικό, για τη μελλοντική ευημερία και σταθερότητα της περιοχής, τα κράτη της Βαλτικής να διατηρήσουν και να αναπτύξουν τη μεταξύ τους συνεργασία και να καταβάλουν κάθε δυνατή προσπάθεια για την ενίσχυση αυτής της διαδικασίας.

3. Τα μέρη εκτιμούν ότι η εφαρμογή της παρούσας συμφωνίας αποτελεί αποφασιστικό βήμα για την ταχεία σύναψη ευρωπαϊκής συμφωνίας μεταξύ της Εσθονίας και της Κοινότητας.

ΤΙΤΛΟΣ ΙΙ ΕΛΕΥΘΕΡΗ ΚΥΚΛΟΦΟΡΙΑ ΕΜΠΟΡΕΥΜΑΤΩΝ

Άρθρο 2

1. Η Κοινότητα και η Εσθονία καθιερώνουν ζώνη ελεύθερων συναλλαγών από την έναρξη ισχύος της παρούσας συμφωνίας, σύμφωνα με τις διατάξεις της παρούσας συμφωνίας, καθώς και με εκείνες της Γενικής Συμφωνίας Δασμών και Εμπορίου (ΓΣΔΕ).

2. Η συνδυασμένη ονοματολογία εμπορευμάτων εφαρμόζεται για την κατάταξη των εμπορευμάτων κατά τις εμπορικές συναλλαγές μεταξύ των δύο μερών.

3. Για κάθε προϊόν που καλύπτεται από την παρούσα συμφωνία, ο βασικός δασμός είναι αυτός που πράγματι εφαρμόζεται erga omnes την 1η Ιανουαρίου 1994.

Οι διαδοχικές μειώσεις που θεσπίζονται στην παρούσα συμφωνία εφαρμόζονται στους βασικούς αυτούς δασμούς.

4. Αν, μετά την έναρξη ισχύος της παρούσας συμφωνίας, εφαρμοστεί οποιαδήποτε μείωση των δασμών erga omnes και, ιδίως, μειώσεις που προκύπτουν από τη δασμολογική συμφωνία που συνήφθη ως συνέπεια του Γύρου της Ουρουγουάης της ΓΣΔΕ, οι μειωμένοι δασμοί αντικαθιστούν τους βασικούς δασμούς που αναφέρονται στην παράγραφο 3 από την ημερομηνία κατά την οποία εφαρμόζονται οι μειώσεις.

5. Η Κοινότητα και η Εσθονία κοινοποιούν αμοιβαία τους αντίστοιχους βασικούς δασμούς.

ΚΕΦΑΛΑΙΟ Ι Βιομηχανικά προϊόντα

Άρθρο 3

1. Οι διατάξεις του παρόντος κεφαλαίου εφαρμόζονται στα προϊόντα καταγωγής Κοινότητας και Εσθονίας που απαριθμούνται στα κεφάλαια 25 έως 97 της συνδυασμένης ονοματολογίας, με εξαίρεση τα προϊόντα που αναφέρονται στο παράρτημα Ι.

2. Οι συναλλαγές μεταξύ των μερών στον τομέα των προϊόντων που καλύπτονται από τη συνθήκη για την ίδρυση της Ευρωπαϊκής Κοινότητας Ατομικής Ενεργείας διέπονται από τις διατάξεις της εν λόγω συνθήκης.

Άρθρο 4

Οι δασμοί και οι ποσοτικοί περιορισμοί που εφαρμόζονται για τις εισαγωγές στην Κοινότητα καθώς και τα μέτρα ισοδυνάμου αποτελέσματος όσον αφορά τα προϊόντα καταγωγής Εσθονίας καταργούνται με την έναρξη ισχύος της παρούσας συμφωνίας.

Άρθρο 5

Οι δασμοί και οι ποσοτικοί περιορισμοί που εφαρμόζονται για τις εισαγωγές στην Εσθονία καθώς και τα μέτρα ισοδυνάμου αποτελέσματος όσον αφορά τα προϊόντα κοινοτικής καταγωγής καταργούνται με την έναρξη ισχύος της παρούσας συμφωνίας.

Άρθρο 6

Οι διατάξεις σχετικά με την κατάργηση των εισαγωγικών δασμών ισχύουν επίσης και για τους δασμούς φορολογικής φύσεως.

Άρθρο 7

Η Κοινότητα και η Εσθονία καταργούν, με την έναρξη ισχύος της παρούσας συμφωνίας, κατά τις μεταξύ τους συναλλαγές όλες τις επιβαρύνσεις ισοδύναμου αποτελέσματος με εισαγωγικούς δασμούς.

Άρθρο 8

1. Η Κοινότητα και η Εσθονία καταργούν, με την έναρξη ισχύος της παρούσας συμφωνίας, κατά τις μεταξύ τους συναλλαγές όλους τους εξαγωγικούς δασμούς και τις επιβαρύνσεις ισοδύναμου αποτελέσματος.

2. Η Κοινότητα και η Εσθονία καταργούν, με την έναρξη ισχύος της παρούσας συμφωνίας, κατά τις μεταξύ τους συναλλαγές όλους τους ποσοτικούς περιορισμούς στις εξαγωγές και όλα τα μέτρα ισοδύναμου αποτελέσματος.

Άρθρο 9

Το πρωτόκολλο αριθ. 1 καλύπτει τις ειδικές ρυθμίσεις οι οποίες εφαρμόζονται στις συναλλαγές κλωστοϋφαντουργικών προϊόντων και ειδών ένδυσης καταγωγής Εσθονίας.

Άρθρο 10

Οι διατάξεις του παρόντος κεφαλαίου δεν αποκλείουν τη διατήρηση ενός γεωργικού στοιχείου στους δασμούς οι οποίοι εφαρμόζονται στα προϊόντα που απαριθμούνται στο παράρτημα ΙΙ.

ΚΕΦΑΛΑΙΟ ΙΙ Γεωργία

Άρθρο 11

1. Οι διατάξεις του παρόντος κεφαλαίου εφαρμόζονται στα γεωργικά προϊόντα καταγωγής Κοινότητας και Εσθονίας.

2. Ο όρος «γεωργικά προϊόντα» περιλαμβάνει τα προϊόντα των κεφαλαίων 1 έως 24 της συνδυασμένης ονοματολογίας και τα προϊόντα που απαριθμούνται στο παράρτημα Ι, αλλά αποκλείει τα προϊόντα αλιείας, όπως ορίζονται στον κανονισμό (ΕΟΚ) αριθ. 3759/92.

Άρθρο 12

Το πρωτόκολλο αριθ. 2 θεσπίζει τις εμπορικές ρυθμίσεις για τα μεταποιημένα γεωργικά προϊόντα που απαριθμούνται σε αυτό.

Άρθρο 13

1. Από την ημερομηνία ενάρξεως ισχύος της παρούσας συμφωνίας παύουν να εφαρμόζονται ποσοτικοί περιορισμοί στις εισαγωγές στην Κοινότητα γεωργικών προϊόντων καταγωγής Εσθονίας και στις εισαγωγές στην Εσθονία γεωργικών προϊόντων κοινοτικής καταγωγής.

2. Οι παραχωρήσεις που χορηγούνται δυνάμει της παρούσας συμφωνίας αναφέρονται στα παραρτήματα ΙΙΙ, IV και V.

3. Οι παραχωρήσεις που αναφέρονται στην παράγραφο 2 είναι δυνατόν να αναθεωρηθούν με κοινή συμφωνία των μερών, εντός τριετίας από την έναρξη ισχύος της παρούσας συμφωνίας και με βάση τις αρχές και τις διαδικασίες που ορίζονται στην παράγραφο 4.

4. Λαμβανομένου υπόψη του όγκου των μεταξύ τους συναλλαγών γεωργικών προϊόντων, της ιδιαίτερης ευαισθησίας των προϊόντων αυτών, των κανόνων της κοινής γεωργικής πολιτικής της Κοινότητας, των κανόνων της γεωργικής πολιτικής της Εσθονίας, του ρόλου που διαδραματίζει η γεωργία στην οικονομία της Εσθονίας, η Κοινότητα και η Εσθονία εξετάζουν στο πλαίσιο της μεικτής επιτροπής, για κάθε προϊόν ξεχωριστά, με μεθοδικότητα και αμοιβαιότητα, τις δυνατότητες αμοιβαίας χορήγησης περαιτέρων παραχωρήσεων.

Άρθρο 14

Κατά παρέκκλιση άλλων διατάξεων της παρούσας συμφωνίας και ιδίως του άρθρου 23, εάν, λόγω της ιδιαίτερης ευαισθησίας των γεωργικών αγορών, οι εισαγωγές προϊόντων καταγωγής ενός από τα μέρη, που αποτελούν αντικείμενο των παραχωρήσεων που χορηγούνται βάσει του άρθρου 13, προκαλούν σημαντική διαταραχή στις αγορές του άλλου μέρους, τα δύο μέρη προβαίνουν αμέσως σε διαβουλεύσεις για την εξεύρεση κατάλληλης λύσης. Εν αναμονή αυτής της λύσης, το ενδιαφερόμενο μέρος δύναται να λάβει τα μέτρα που θεωρεί απαραίτητα.

ΚΕΦΑΛΑΙΟ ΙΙΙ Προϊόντα αλιείας

Άρθρο 15

Οι διατάξεις του παρόντος κεφαλαίου εφαρμόζονται στα προϊόντα αλιείας καταγωγής Κοινότητας και Εσθονίας, τα οποία καλύπτονται από τον κανονισμό (ΕΟΚ) αριθ. 3759/92.

Άρθρο 16

1. Οι παραχωρήσεις που χορηγούνται δυνάμει της παρούσας συμφωνίας αναφέρονται στο παράρτημα VI.

2. Οι διατάξεις του άρθρου 13 παράγραφος 4, του άρθρου 14 και του άρθρου 18 παράγραφοι 2 και 3 ισχύουν τηρουμένων των αναλογιών για τα προϊόντα αλιείας.

ΚΕΦΑΛΑΙΟ IV Κοινές διατάξεις

Άρθρο 17

Οι διατάξεις του παρόντος κεφαλαίου εφαρμόζονται σε όλα τα προϊόντα, εκτός αν προβλέπεται διαφορετικά στην παρούσα συμφωνία ή στα πρωτόκολλα αριθ. 1 και 2.

Άρθρο 18

1. Μετά την ημερομηνία ενάρξεως ισχύος της παρούσας συμφωνίας, στις εμπορικές συναλλαγές μεταξύ της Κοινότητας και της Εσθονίας:

- δεν καθιερώνεται κανένας νέος εισαγωγικός ή εξαγωγικός δασμός ή επιβάρυνση ισοδύναμου αποτελέσματος ούτε αυξάνονται αυτοί που ήδη εφαρμόζονται,

- δεν θεσπίζεται κανένας νέος ποσοτικός περιορισμός στις εισαγωγές ή εξαγωγές ή μέτρο ισοδύναμου αποτελέσματος ούτε καθίστανται αυστηρότεροι οι ήδη ισχύοντες ποσοτικοί περιορισμοί.

2. Με την επιφύλαξη των παραχωρήσεων που χορηγούνται βάσει του άρθρου 13, οι διατάξεις της παραγράφου 1 του παρόντος άρθρου δεν περιορίζει κατά κανένα τρόπο τη συνέχιση της γεωργικής πολιτικής της Εσθονίας και της Κοινότητας αντιστοίχως ή τη λήψη οποιωνδήποτε μέτρων στο πλαίσιο αυτής της πολιτικής.

3. Λαμβανομένης υπόψη της δομής των δασμών της Εσθονίας κατά την έναρξη ισχύος της παρούσας συμφωνίας, στις περιπτώσεις που δεν προβλέπονται δασμοί για γεωργικά προϊόντα, εν αναμονή της καθιέρωσης νέου δασμολογικού καθεστώτος κατά την εισαγωγή γεωργικών προϊόντων, η Εσθονία δύναται, κατά παρέκκλιση της παραγράφου 1 και στο πλαίσιο της εφαρμογής της γεωργικής της πολιτικής για την εγχώρια παραγωγή, να εισαγάγει δασμούς για περιορισμένο αριθμό γεωργικών προϊόντων κοινοτικής καταγωγής. Οι δασμοί αυτοί δύνανται να εφαρμοσθούν μόνον κατά τη διάρκεια των δύο πρώτων ετών μετά την έναρξη ισχύος της παρούσας συμφωνίας, και μετά από διαβουλεύσεις στο πλαίσιο της μεικτής επιτροπής. Για όλες αυτές τις περιπτώσεις, η Εσθονία εξασφαλίζει σημαντικό περιθώριο προτιμήσεων για τα προϊόντα κοινοτικής καταγωγής. Εάν είναι αναγκαίο, η περίοδος των δύο ετών δύναται να παραταθεί κατά ένα έτος με απόφαση της μεικτής επιτροπής.

Άρθρο 19

1. Τα δύο μέρη δεν λαμβάνουν κανένα μέτρο και δεν προβαίνουν σε καμία πρακτική εσωτερικής φορολογίας που εισάγει, άμεσα ή έμμεσα, διάκριση μεταξύ προϊόντων ενός από τα μέρη και ομοειδών προϊόντων καταγωγής της επικράτειας του άλλου μέρους.

2. Τα προϊόντα που εξάγονται στην επικράτεια ενός από τα δύο μέρη δεν μπορούν να τύχουν επιστροφής του εσωτερικού φόρου πέραν του ποσού του άμεσου ή έμμεσου φόρου που τους έχει επιβληθεί.

Άρθρο 20

1. Η παρούσα συμφωνία δεν αποκλείει τη διατήρηση ή τη σύσταση τελωνειακών ενώσεων, ζωνών ελευθέρων συναλλαγών ή ρυθμίσεων για μεθοριακές εμπορικές συναλλαγές, εκτός εάν με αυτές αλλοιώνονται οι εμπορικές ρυθμίσεις που προβλέπονται στην παρούσα συμφωνία.

2. Στο πλαίσιο της μεικτής επιτροπής διενεργούνται διαβουλεύσεις μεταξύ των μερών σχετικά με τις συμφωνίες για τη δημιουργία αυτών των τελωνειακών ενώσεων ή ζωνών ελευθέρων συναλλαγών και, εφόσον ζητείται κάτι τέτοιο, σχετικά με άλλα σημαντικά θέματα που συνδέονται με τις αντίστοιχες εμπορικές πολιτικές των μερών έναντι τρίτων χωρών. Ειδικότερα, στην περίπτωση που τρίτη χώρα προσχωρήσει στην Κοινότητα, τέτοιες διαβουλεύσεις πραγματοποιούνται για να εξασφαλισθεί ότι τα αμοιβαία συμφέροντα της Κοινότητας και της Εσθονίας που αναφέρονται στην παρούσα συμφωνία λαμβάνονται υπόψη.

Άρθρο 21

Η Εσθονία μπορεί να λαμβάνει έκτακτα μέτρα περιορισμένης διάρκειας, με τη μορφή αυξημένων δασμών, κατά παρέκκλιση των διατάξεων του άρθρου 5 και του άρθρου 18 παράγραφος 1 πρώτη περίπτωση.

Τα μέτρα αυτά μπορεί να αφορούν μόνο νεοσύστατες βιομηχανίες ή ορισμένους τομείς υπό αναδιάρθρωση ή που αντιμετωπίζουν σοβαρές δυσκολίες, ιδίως δε στην περίπτωση που αυτές οι δυσκολίες προκαλούν σημαντικά κοινωνικά προβλήματα.

Οι εισαγωγικοί δασμοί που εφαρμόζει η Εσθονία για τα προϊόντα καταγωγής της Κοινότητας βάσει αυτών των μέτρων δεν είναι δυνατόν να υπερβαίνουν το 25 % κατ' αξίαν και πρέπει να διατηρούν ένα στοιχείο προτιμησιακού χαρακτήρα για προϊόντα καταγωγής της Κοινότητας.

Η συνολική αξία των εισαγωγών των προϊόντων που υπόκεινται σε αυτά τα μέτρα δεν είναι δυνατόν να υπερβαίνει το 15 % των συνολικών εισαγωγών βιομηχανικών προϊόντων από την Κοινότητα, όπως ορίζονται στο κεφάλαιο Ι, κατά το τελευταίο έτος για το οποίο υπάρχουν στατιστικά στοιχεία.

Τα μέτρα αυτά εφαρμόζονται για περίοδο που δεν υπερβαίνει τα δύο έτη, εκτός αν η μεικτή επιτροπή εγκρίνει μεγαλύτερη διάρκεια. Παύουν να ισχύουν το αργότερο τρία έτη μετά την έναρξη ισχύος της παρούσας συμφωνίας.

Δεν μπορούν να ληφθούν τέτοια μέτρα για ένα προϊόν, εάν έχει παρέλθει περίοδος μεγαλύτερη της τριετίας από την κατάργηση όλων των δασμών, των ποσοτικών περιορισμών ή επιβαρύνσεων ή των μέτρων ισοδυνάμου αποτελέσματος που αφορούν το συγκεκριμένο προϊόν.

Η Εσθονία ενημερώνει τη μεικτή επιτροπή για οποιοδήποτε έκτακτο μέτρο προτίθεται να λάβει και, μετά από αίτηση της Κοινότητας, διεξάγονται διαβουλεύσεις στο πλαίσιο της μεικτής επιτροπής σχετικά με τα εν λόγω μέτρα και τους τομείς στους οποίους εφαρμόζονται, πριν αυτά τεθούν σε εφαρμογή. Κατά τη λήψη αυτών των μέτρων, η Εσθονία υποβάλλει στη μεικτή επιτροπή χρονοδιάγραμμα για την κατάργηση των δασμών που έχουν θεσπιστεί στο πλαίσιο του παρόντος άρθρου. Η μεικτή επιτροπή έχει τη δυνατότητα να λαμβάνει διαφορετική απόφαση όσον αφορά αυτό το χρονοδιάγραμμα.

Άρθρο 22

Αν ένα από τα μέρη διαπιστώσει ότι εφαρμόζεται πρακτική ντάμπινγκ στις συναλλαγές με το άλλο μέρος, κατά την έννοια του άρθρου VI της Γενικής Συμφωνίας Δασμών και Εμπορίου, δύναται να λάβει τα κατάλληλα μέτρα κατά της πρακτικής αυτής, βάσει της συμφωνίας για την εφαρμογή του άρθρου VI της Γενικής Συμφωνίας Δασμών και Εμπορίου, της σχετικής εσωτερικής νομοθεσίας και σύμφωνα με τους όρους και τις διαδικασίες που ορίζονται στο άρθρο 26.

Άρθρο 23

Σε περίπτωση που ένα προϊόν εισάγεται σε τόσο αυξημένες ποσότητες και υπό τέτοιους όρους που προκαλούν ή απειλούν να προκαλέσουν:

- σοβαρή ζημία στους εγχώριους παραγωγούς ομοειδών ή άμεσα ανταγωνιστικών προϊόντων στην επικράτεια ενός από τα μέρη ή

- σοβαρές διαταραχές σε οποιονδήποτε τομέα της οικονομίας ή δυσκολίες οι οποίες είναι δυνατόν να προκαλέσουν σοβαρή επιδείνωση της οικονομικής κατάστασης μιας περιοχής,

η Κοινότητα ή η Εσθονία, κατά περίπτωση, δύνανται να λάβουν τα κατάλληλα μέτρα υπό τους όρους και σύμφωνα με τις διαδικασίες που ορίζονται στο άρθρο 26.

Άρθρο 24

Σε περίπτωση που η τήρηση των διατάξεων των άρθρων 8 και 18 οδηγεί:

i) σε επανεξαγωγή προς τρίτη χώρα έναντι της οποίας το εξάγον συμβαλλόμενο μέρος διατηρεί, για το συγκεκριμένο προϊόν, ποσοτικούς περιορισμούς κατά την εξαγωγή, εξαγωγικούς δασμούς ή μέτρα ισοδυνάμου αποτελέσματος ή

ii) σε σοβαρή έλλειψη ή απειλή έλλειψης, προϊόντος ουσιώδους σημασίας για το εξάγον συμβαλλόμενο μέρος,

και σε περίπτωση που η προαναφερθείσα κατάσταση προκαλεί ή ενδέχεται να προκαλέσει σοβαρές δυσκολίες για το εξάγον συμβαλλόμενο μέρος, το μέρος αυτό μπορεί να λάβει τα κατάλληλα μέτρα, υπό τους όρους και σύμφωνα με τις διαδικασίες που ορίζονται στο άρθρο 26. Τα μέτρα δεν πρέπει να εισάγουν διακρίσεις και καταργούνται όταν οι περιστάσεις δεν αιτιολογούν πλέον τη διατήρησή τους.

Άρθρο 25

Τα κράτη μέλη της Ευρωπαϊκής Ένωσης (που καλούνται εφεξής «κράτη μέλη») και η Εσθονία προσαρμόζουν προοδευτικά όλα τα κρατικά μονοπώλια εμπορικού χαρακτήρα ώστε, στο τέλος του πέμπτου έτους μετά την έναρξη ισχύος της παρούσας συμφωνίας, να εξασφαλίσουν ότι δεν υφίστανται διακρίσεις όσον αφορά τους όρους αγοράς και εμπορίας των προϊόντων μεταξύ των υπηκόων των κρατών μελών και της Εσθονίας. Η μεικτή επιτροπή ενημερώνεται σχετικά με τα μέτρα που υιοθετούνται για την υλοποίηση αυτού του στόχου.

Άρθρο 26

1. Σε περίπτωση που η Κοινότητα ή η Εσθονία θέσουν ως προϋπόθεση, όσον αφορά τις εισαγωγές προϊόντων, τα οποία μπορούν να προκαλέσουν τις δυσκολίες που αναφέρονται στο άρθρο 23, την τήρηση διοικητικής διαδικασίας με στόχο την ταχεία παροχή πληροφοριών σχετικά με τις τάσεις των εμπορικών ροών, ενημερώνουν σχετικά το άλλο μέρος.

2. Στις περιπτώσεις που ορίζουν τα άρθρα 22, 23 και 24 και πριν ληφθούν τα μέτρα που προβλέπονται σε αυτά ή στις περιπτώσεις που ισχύει η παράγραφος 3 στοιχείο δ), η Κοινότητα ή η Εσθονία, κατά περίπτωση, παρέχουν στη μεικτή επιτροπή, το συντομότερο δυνατόν, κάθε πληροφορία που είναι δυνατόν να συμβάλει στην εξεύρεση λύσης αποδεκτής και από τα δύο μέρη.

Κατά την επιλογή των μέτρων, πρέπει να δίνεται προτεραιότητα σε εκείνα τα μέτρα που διαταράσσουν το λιγότερο δυνατόν τη λειτουργία της συμφωνίας.

Τα μέτρα διασφάλισης κοινοποιούνται αμέσως στη μεικτή επιτροπή και αποτελούν το αντικείμενο περιοδικών διαβουλεύσεων στο πλαίσιο αυτού του οργάνου, με σκοπό, ειδικότερα, να καταρτισθεί χρονοδιάγραμμα για την κατάργησή τους, αμέσως μόλις το επιτρέψουν οι συνθήκες.

3. Για την εφαρμογή της παραγράφου 2 ισχύουν οι ακόλουθες διατάξεις:

α) όσον αφορά το άρθρο 23, οι δυσκολίες που προκύπτουν από την κατάσταση στην οποία αναφέρεται το εν λόγω άρθρο υποβάλλονται προς εξέταση στη μεικτή επιτροπή, η οποία μπορεί να λάβει τη δέουσα απόφαση, ώστε να θέσει τέρμα σε αυτές τις δυσκολίες.

Αν η μεικτή επιτροπή ή το εξάγον μέρος δεν έχει λάβει απόφαση με την οποία να τερματίζονται αυτές οι δυσκολίες ή δεν έχει προβλέψει καμία άλλη ικανοποιητική λύση εντός τριάντα ημερών από την παραπομπή του ζητήματος, το μέρος που πραγματοποιεί την εισαγωγή έχει τη δυνατότητα να υιοθετήσει τα κατάλληλα μέτρα για την επίλυση του προβλήματος. Τα μέτρα αυτά δεν πρέπει να υπερβαίνουν την έκταση που είναι αναγκαία για την εξάλειψη των δυσκολιών οι οποίες έχουν ανακύψει 7

β) όσον αφορά το άρθρο 22, η μεικτή επιτροπή ενημερώνεται σχετικά με την εφαρμογή πρακτικής ντάμπινγκ αμέσως μόλις αρχίσουν την έρευνα οι αρχές του μέρους που πραγματοποιεί τις εισαγωγές. Σε περίπτωση που δεν έχει τεθεί τέρμα στην πρακτική ντάμπινγκ ή δεν έχει εξευρεθεί άλλη ικανοποιητική λύση εντός τριάντα ημερών από την ημερομηνία παραπομπής του ζητήματος στη μεικτή επιτροπή, το μέρος που πραγματοποιεί τις εισαγωγές έχει τη δυνατότητα να λάβει τα κατάλληλα μέτρα 7

γ) όσον αφορά το άρθρο 24, οι δυσκολίες που ανακύπτουν από τις συνθήκες που περιγράφονται στο εν λόγω άρθρο υποβάλλονται προς εξέταση στη μεικτή επιτροπή.

Η μεικτή επιτροπή δύναται να λάβει οποιαδήποτε απόφαση απαιτείται για την εξάλειψη αυτών των δυσκολιών. Αν δεν έχει λάβει τέτοια απόφαση εντός τριάντα ημερών από την ημερομηνία που της υποβλήθηκε το ζήτημα, το μέρος που πραγματοποιεί την εξαγωγή μπορεί να εφαρμόσει τα κατάλληλα μέτρα για την εξαγωγή του εν λόγω προϊόντος 7

δ) σε περίπτωση που, λόγω εξαιρετικών περιστάσεων, απαιτείται άμεση δράση και καθίσταται αδύνατη η εκ των προτέρων κοινοποίηση ή εξέταση, υπό τις συγκεκριμένες περιστάσεις, η Κοινότητα ή η Εσθονία, κατά περίπτωση, δύνανται να εφαρμόσουν αμέσως, για τις περιπτώσεις που περιγράφονται στα άρθρα 22, 23 και 24, τα προληπτικά και προσωρινά μέτρα που είναι απολύτως απαραίτητα για την αντιμετώπιση της κατάστασης.

Άρθρο 27

Το πρωτόκολλο αριθ. 3 θεσπίζει κανόνες καταγωγής για την εφαρμογή των δασμολογικών προτιμήσεων που προβλέπονται στην παρούσα συμφωνία, καθώς και τις σχετικές μεθόδους διοικητικής συνεργασίας.

Άρθρο 28

Η παρούσα συμφωνία δεν αποκλείει την επιβολή απαγορεύσεων ή περιορισμών επί των εισαγωγών, των εξαγωγών ή της διαμετακόμισης αγαθών, εφόσον αυτά δικαιολογούνται για λόγους δημόσιας ηθικής, δημόσιας πολιτικής ή δημόσιας πολιτικής ή δημόσιας ασφάλειας, για λόγους προστασίας της υγείας και της ζωής ανθρώπων, ζώων ή φυτών, προστασίας των εθνικών θησαυρών καλλιτεχνικής, ιστορικής ή αρχαιολογικής αξίας ή προστασίας της πνευματικής, βιομηχανικής και εμπορικής ιδιοκτησίας ή λόγω κανόνων σχετικών με τον χρυσό και τον άργυρο. Ωστόσο, αυτές οι απαγορεύσεις ή οι περιορισμοί δεν πρέπει να αποτελούν μέσο για την καθιέρωση αυθαίρετων διακρίσεων ή συγκεκαλυμμένων περιορισμών κατά τις εμπορικές συναλλαγές μεταξύ των μερών.

Άρθρο 29

Το πρωτόκολλο αριθ. 4 θεσπίζει τις ειδικές διατάξεις που ισχύουν κατά τις εμπορικές συναλλαγές μεταξύ της Εσθονίας, αφενός, και της Ισπανίας και της Πορτογαλίας, αφετέρου, και ισχύει μέχρι τις 31 Δεκεμβρίου 1995.

ΤΙΤΛΟΣ ΙΙΙ ΠΛΗΡΩΜΕΣ, ΑΝΤΑΓΩΝΙΣΜΟΣ ΚΑΙ ΑΛΛΕΣ ΔΙΑΤΑΞΕΙΣ ΟΙΚΟΝΟΜΙΚΟΥ ΠΕΡΙΕΧΟΜΕΝΟΥ

Άρθρο 30

Τα μέρη αναλαμβάνουν την υποχρέωση να επιτρέπουν, σε ελεύθερα μετατρέψιμο νόμισμα, όλες τις πληρωμές του τρέχοντος λογαριασμού του ισοζυγίου πληρωμών, στο βαθμό που οι συναλλαγές οι οποίες υπαγορεύουν τις εν λόγω πληρωμές αφορούν την κυκλοφορία εμπορευμάτων μεταξύ των μερών, η οποία έχει ελευθερωθεί βάσει της παρούσας συμφωνίας.

Άρθρο 31

Σε σχέση με τις διατάξεις του παρόντος κεφαλαίου και παρά τις διατάξεις του άρθρου 32, μέχρις ότου καθιερωθεί η πλήρης μετατρεψιμότητα του νομίσματος της Εσθονίας κατά την έννοια του άρθρου VIII του καταστατικού του Διεθνούς Νομισματικού Ταμείου, η Εσθονία δύναται σε εξαιρετικές περιπτώσεις να εφαρμόσει συναλλαγματικούς περιορισμούς σε σχέση με τη χορήγηση ή τη λήψη βραχυπροθέσμων και μεσοπροθέσμων πιστώσεων στο βαθμό που τέτοιου είδους περιορισμοί ισχύουν για την Εσθονία όσον αφορά τη χορήγηση παρόμοιων πιστώσεων και επιτρέπονται σύμφωνα με το καθεστώς της Εσθονίας στο πλαίσιο του ΔΝΤ.

Η Εσθονία εφαρμόζει τους εν λόγω περιορισμούς χωρίς διακρίσεις. Οι περιορισμοί εφαρμόζονται εις τρόπον ώστε η εφαρμογή της παρούσας συμφωνίας να διαταράσσεται στο μικρότερο δυνατό βαθμό. Η Εσθονία ενημερώνει αμέσως τη μεικτή επιτροπή για τη λήψη παρόμοιων μέτρων και για κάθε μεταβολή τους.

Άρθρο 32

1. Τα ακόλουθα είναι ασυμβίβαστα με την ορθή λειτουργία της παρούσας συμφωνίας, στο βαθμό που ενδέχεται να επηρεάσουν τις συναλλαγές μεταξύ Κοινότητας και Εσθονίας:

i) όλες οι συμφωνίες μεταξύ επιχειρήσεων, οι αποφάσεις που λαμβάνουν οι όμιλοι επιχειρήσεων και οι συντονισμένες πρακτικές μεταξύ επιχειρήσεων, που έχουν ως στόχο ή αποτέλεσμα την παρεμπόδιση, τον περιορισμό ή τη στρέβλωση του ανταγωνισμού 7

ii) η κατάχρηση, εκ μέρους μιας ή περισσοτέρων επιχειρήσεων, της δεσπόζουσας θέσης που κατέχουν στο έδαφος της Κοινότητας ή της Εσθονίας, συνολικά ή σε σημαντικό τμήμα του 7

iii) οποιαδήποτε κρατική ενίσχυση που στρεβλώνει ή ενδέχεται να στρεβλώσει τον ανταγωνισμό, ευνοώντας ορισμένες επιχειρήσεις ή την παραγωγή ορισμένων αγαθών.

2. Οποιαδήποτε πρακτική αντίθετη προς το παρόν άρθρο αξιολογείται με βάση τα κριτήρια που προκύπτουν από την εφαρμογή των κανόνων των άρθρων 85, 86 και 92 της συνθήκης για την ίδρυση της Ευρωπαϊκής Κοινότητας ή, για τα προϊόντα που καλύπτει η συνθήκη ΕΚΑΧ, με βάση τους αντίστοιχους κανόνες της συνθήκης ΕΚΑΧ και το παράγωγο δίκαιο.

3. Η μεικτή επιτροπή θεσπίζει, εντός τριών ετών από την έναρξη ισχύος της παρούσας συμφωνίας, με απόφασή της τους απαραίτητους κανόνες για την εφαρμογή των παραγράφων 1 και 2.

Μέχρι να θεσπιστούν οι ανωτέρω κανόνες, εφαρμόζονται ως κανόνες για την εφαρμογή της παραγράφου 1 σημείο iii) και των σχετικών τμημάτων της παραγράφου 2 οι διατάξεις της παρούσας συμφωνίας για την ερμηνεία και την εφαρμογή των άρθρων VI, XVI και ΧΧΙΙΙ της Γενικής Συμφωνίας Δασμών και Εμπορίου.

4. α) Για την εφαρμογή των διατάξεων της παραγράφου 1 σημείο iii), τα μέρη αναγνωρίζουν ότι κατά τα πρώτα πέντε έτη από την έναρξη ισχύος της συμφωνίας, οποιαδήποτε κρατική ενίσχυση χορηγεί η Εσθονία αξιολογείται λαμβανομένου υπόψη του ότι η Εσθονία εξομοιώνεται με τις περιοχές της Κοινότητας που περιγράφονται στο άρθρο 92 παράγραφος 3 στοιχείο α) της συνθήκης για την ίδρυση της Ευρωπαϊκής Κοινόητητας. Η μεικτή επιτροπή αποφασίζει, αφού υπόψη την οικονομική κατάσταση της Εσθονίας, κατά πόσο η περίοδος αυτή θα πρέπει να παρατείνεται κατά περαιτέρω τριετείς περιόδους.

β) Κάθε μέρος εξασφαλίζει διαφάνεια στον τομέα των κρατικών ενισχύσεων, μεταξύ άλλων με την υποβολή ετήσιων εκθέσεων στο άλλο μέρος σχετικά με το συνολικό ποσό και την κατανομή των χορηγούμενων ενισχύσεων και με την παροχή, κατόπιν σχετικής αιτήσεως, πληροφοριών όσον αφορά τα προγράμματα ενισχύσεων. Κατόπιν αιτήσεως ενός από τα μέρη, το άλλο μέρος παρέχει πληροφορίες σχετικά με συγκεκριμένες περιπτώσεις χορήγησης κρατικών ενισχύσεων.

5. Όσον αφορά τα προϊόντα που αναφέρονται στα κεφάλαιο ΙΙ και ΙΙΙ του τίτλου ΙΙ:

- δεν εφαρμόζεται η διάταξη της παραγράφου 1 σημείο iii),

- οποιαδήποτε πρακτική αντίθετη προς την παράγραφο 1 σημείο i) θα πρέπει να αξιολογείται σύμφωνα με τα κριτήρια που εφαρμόζει η Κοινότητα με βάση τα άρθρα 42 και 43 της συνθήκης για την ίδρυση της Ευρωταϊκής Κοινότητας, και συγκεκριμένα τα κριτήρια που θεσπίζονται στον κανονισμό αριθ. 26 του Συμβουλίου.

6. Εάν η Κοινότητα ή η Εσθονία θεωρήσουν ότι κάποια συγκεκριμένη πρακτική είναι ασυμβίβαστη με τους όρους της παραγράφου 1 του παρόντος άρθρου άρθρου και ότι:

- δεν καλύπτεται ικανοποιητικά από τους κανόνες εφαρμογής που αναφέρονται στην παράγραφο 3 ή

- ελλείψει τέτοιων κανόνων και εφόσον η πραικτική αυτή θίγει ή ενδέχεται να θίξει σημαντικά τα συμφέροντα του άλλου μέρους ή να προκαλέσει σημαντική ζημία στην εγχώρια βιομηχανία του, συμπεριλαμβανομένου και του τομέα των υπηρεσιών,

μπορεί να λάβει τα κατάλληλα μέτρα μετά από διαβουλεύσεις στο πλαίσιο της μεικτής επιτροπής ή μετά τριάντα εργάσιμες ημέρες από την προσφυγή στη διαδικασία διαβούλευσης.

Στην περίπτωση πρακτικών ασυμβίβαστων με την παράγραφο 1 σημείο iii) του παρόντος άρθρου, μπορούν να εγκρίνονται τα κατάλληλα μέτρα, στις περιπώσεις όπου ισχύει η Γενική Συμφωνία Δασμών και Εμπορίου, μόνον σύμφωνα με τις διαδικασίες και τους όρους που καθορίζονται στη Γενική Συμφωνία Δασμών και Εμπορίου και σε οποιαδήποτε άλλη σχετική πράξη που έχει αποτελέσει αντικείμενο διαπραγματεύσεων στα πλαίσια της προαναφερθείσας Γενικής Συμφωνίας και που εφαρμόζεται μεταξύ των μερών.

7. Παρά τις τυχόν αντίθετες διατάξεις που εγκρίνονται σύμφωνα με την παράγραφο 3, τα μέρη ανταλλάσσουν πληροφορίες, αφού λάβουν υπόψη τους περιορισμούς που επιβάλλονται από την ανάγκη τηρήσεως του επαγγελματικού και επιχειρηματικού απορρήτου.

Άρθρο 33

1. Τα μέρη καταβάλλουν προσπάθειες ώστε να αποφεύγουν την επιβολή περιοριστικών μέτρων, συμπεριλαμβανομένων μέτρων σχετικά με τις εισαγωγές, για σκοπούς που συνδέονται με το ισοζύγιο πληρωμών. Σε περίπτωση θέσπισης τέτοιων μέτρων, το συμβαλλόμενο μέρος που θεσπίζει τα μέτρα υποβάλλει στο άλλο μέρος, το συντομότερο δυνατόν, χρονοδιάγραμμα για την άρση τους.

2. Σε περίπτωση που ένα ή περισσότερα κράτη μέλη ή η Εσθονία αντιμετωπίζουν σοβαρές δυσχέρειες όσον αφορά το ισοζύγιο πληρωμών ή υπάρχει άμεσος κίνδυνος να αντιμετωπίσουν άμεσα τέτοιες δυσχέρειες, η Κοινότητα ή η Εσθονία, κατά περίπτωση, έχουν τη δυνατότητα, σύμφωνα με τους όρους που θεσπίζει η Γενική Συμφωνία Δασμών και Εμπορίου, να λάβουν περιοριστικά μέτρα, συμπεριλαμβανομένων και μέτρων που αφορούν τις εισαγωγές 7 τα εν λόγω μέτρα είναι περιορισμένης χρονικής διάρκειας και δεν μπορεί να εκτείνονται πέρα από τις ενέργειες που είναι απολύτως αναγκαίες για την επανόρθωση της κατάστασης του ισοζυγίου πληρωμών. Η Κοινότητα ή η Εσθονία, κατά περίπτωση, ενημερώνουν αμέσως το άλλο μέρος.

Άρθρο 34

Όσον αφορά τις δημόσιες επιχειρήσεις και επιχειρήσεις στις οποίες έχουν χορηγηθεί ειδικά ή αποκλειστικά δικαιώματα, η μεικτή επιτροπή εξασφαλίζει ότι, από το τέταρτο έτος μετά την ημερομηνία ενάρξεως ισχύος της παρούσας συμφωνίας, θα τηρούνται οι αρχές της συνθήκης για την ίδρυση της Ευρωπαϊκής Κοινότητας, και ιδίως το άρθρο 90, καθώς και οι αρχές του τελικού εγγράφου της συνόδου της Διάσκεψης για την Ασφάλεια και τη Συνεργασία στην Ευρώπη, στη Βόννη τον Απρίλιο του 1990, και ιδίως το δικαίωμα ελεύθερης λήψης αποφάσεων εκ μέρους των επιχειρηματιών.

Άρθρο 35

1. Τα συμβαλλόμενα μέρη αναλαμβάνουν την υποχρέωση να αναπτύξουν συνεργασία στον τομέα των τελωνείων, με σκοπό την προσέγγιση του τελωνειακού συστήματος της Εσθονίας προς εκείνο της Κοινότητας.

2. Ειδικότερα η συνεργασία περιλαμβάνει τα εξής:

- ανταλλαγή πληροφοριών, συμπεριλαμβανομένων των μεθόδων έρευνας,

- διοργάνωση σεμιναρίων και τοποθέτηση προσωπικού,

- καθιέρωση του ενιαίου διοικητικού εγγράφου και διασύνδεση των συστημάτων διαμετακόμισης της Κοινότητας και της Εσθονίας,

- απλούστευση των επιθεωρήσεων και των διατυπώσεων στις εμπορευματικές μεταφορές.

Όπου κρίνεται σκόπιμο θα παρέχεται τεχνική συνδρομή.

3. Τα συμβαλλόμενα μέρη θα παρέχουν αμοιβαία διοικητική συνδρομή, σύμφωνα με τις διατάξεις του πρωτοκόλλου αριθ. 5.

Άρθρο 36

1. Τα μέρη αναγνωρίζουν ότι σημαντική προϋπόθεση για την καθιέρωση ελευθέρων συναλλαγών μεταξύ της Εσθονίας και της Κοινότητας, καθώς και για την περαιτέρω οικονομική ολοκλήρωση της πρώτης στην Κοινότητα, αποτελεί η προσέγγιση της υφιστάμενης και της μελλοντικής νομοθεσίας της Εσθονίας προς την κοινοτική. Η Εσθονία καταβάλλει προσπάθειες ώστε η νομοθεσία της που διέπει το εμπόριο και τα εμπορικά θέματα να καταστεί σταδιακά σύμφωνη με την κοινοτική νομοθεσία.

2. Η προσέγγιση των νομοθεσιών θα καλύπτει τα εμπορικά θέματα, και ιδίως το ντάμπινγκ, τους κανόνες του ανταγωνισμού, την τελωνειακή νομοθεσία, τους τεχνικούς κανόνες και τα πρότυπα.

3. Η Κοινότητα παρέχει στην Εσθονία τεχνική συνδρομή για την εφαρμογή αυτών των μέτρων, η οποία μπορεί να περιλαμβάνει, μεταξύ άλλων:

- ανταλλαγή εμπειρογνωμόνων,

- παροχή έγκαιρης πληροφόρησης, ιδιαίτερα για τη σχετική νομοθεσία,

- διοργάνωση σεμιναρίων,

- δραστηριότητες κατάρτισης,

- συνδρομή για τη μετάφραση της κοινοτικής νομοθεσίας των σχετικών τομέων.

ΤΙΤΛΟΣ IV ΘΕΣΜΙΚΕΣ, ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 37

Η μεικτή επιτροπή, που συγκροτείται με τη συμφωνία για το εμπόριο και την εμπορική και οικονομική συνεργασία που υπεγράφη μεταξύ της Ευρωπαϊκής Οικονομικής Κοινότητας και της Εσθονίας στις 11 Μαΐου 1992, ασκεί τα καθήκοντα που της ανατίθενται με την παρούσα συμφωνία.

Άρθρο 38

Η μεικτή επιτροπή δύναται να λαμβάνει αποφάσεις στις προβλεπόμενες περιπτώσεις, με σκοπό την επίτευξη των στόχων της παρούσας συμφωνίας. Οι αποφάσεις είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους. Επίσης, η μεικτή επιτροπή δύναται να διατυπώνει τις κατάλληλες συστάσεις.

Συντάσσει τις αποφάσεις και τις συστάσεις της με τη συμφωνία μεταξύ των δύο μερών.

Άρθρο 39

1. Κάθε μέρος δύναται να υποβάλει στη μεικτή επιτροπή τις τυχόν διαφορές σχετικά με την εφαρμογή ή την ερμηνεία της παρούσας συμφωνίας.

2. Η μεικτή επιτροπή μπορεί να επιλύει τη διαφορά λαμβάνοντας σχετική απόφαση.

3. Κάθε μέρος έχει την υποχρέωση να λαμβάνει τα κατάλληλα μέτρα για να συμμορφωθεί προς την απόφαση που αναφέρεται στην παράγραφο 2.

4. Σε περίπτωση που δεν είναι δυνατή η επίλυση της διαφοράς σύμφωνα με την παράγραφο 2 του παρόντος άρθρου, οποιοδήποτε από τα μέρη γνωστοποιεί στο άλλο μέρος τον ορισμό ενός διαιτητή 7 το άλλο μέρος οφείλει, κατόπιν τούτου, να ορίσει δεύτερο διαιτητή εντός διμήνου.

Η μεικτή επιτροπή διορίζει τρίτο διαιτητή.

Οι αποφάσεις των διαιτητών λαμβάνονται με πλειοψηφία.

Κάθε εμπλεκόμενο στη διαφορά μέρος οφείλει να προβαίνει στις αναγκαίες ενέργειες για την εκτέλεση της απόφασης των διαιτητών.

Άρθρο 40

Στο πλαίσιο της παρούσας συμφωνίας, κάθε συμβαλλόμενο μέρος αναλαμβάνει την υποχρέωση να εξασφαλίζει ότι τα φυσικά και νομικά πρόσωπα του άλλου μέρους έχουν πρόσβαση, άνευ διακρίσεων έναντι των δικών του υπηκόων, στα αρμόδια δικαστήρια και διοικητικά όργανα των μερών για την υπεράσπιση των ατομικών τους δικαιωμάτων και των δικαιωμάτων ιδιοκτησίας, συμπεριλαμβανομένων και εκείνων που αφορούν την πνευματική, τη βιομηχανική και την εμπορική ιδιοκτησία.

Άρθρο 41

Η παρούσα συμφωνία ουδόλως εμποδίζει ένα συμβαλλόμενο μέρος να λάβει μέτρα τα οποία:

α) θεωρεί αναγκαία για την πρόληψη της αποκάλυψης πληροφοριών που αντιβαίνει στα ζωτικά συμφέροντα της ασφαλείας του 7

β) αφορούν την παραγωγή ή το εμπόριο όπλων, πυρομαχικών ή πολεμικού υλικού ή την έρευνα, ανάπτυξη ή παραγωγή που είναι αναγκαίες για αμυντικούς σκοπούς, υπό την προϋπόθεση ότι τα μέτρα αυτά δεν στρεβλώνουν τους όρους ανταγωνισμού, όσον αφορά τα προϊόντα που δεν προορίζονται ειδικώς για στρατιωτικό σκοπό 7

γ) θεωρεί ουσιώδη για την ασφάλειά του, στην περίπτωση σοβαρής εσωτερικής αναταραχής που επηρεάζει την τήρηση του νόμου και της τάξης, σε καιρό πολέμου ή σοβαρής διεθνούς έντασης που αποτελεί απειλή πολέμου, ή για την εκπλήρωση υποχρεώσεων τις οποίες έχει αναλάβει για τη διατήρηση της ειρήνης και της διεθνούς ασφάλειας 7

δ) θεωρεί απαραίτητα για την εκπλήρωση των διεθνών υποχρεώσεων και δεσμεύσεων τις οποίες έχει αναλάβει σε σχέση με τον έλεγχο των βιομηχανικών αγαθών και τεχνολογιών διπλής χρήσης.

Άρθρο 42

Στους τομείς που καλύπτονται από την παρούσα συμφωνία και με την επιφύλαξη των ειδικών διατάξεων που περιέχονται σε αυτήν:

- οι ρυθμίσεις που εφαρμόζει η Εσθονία έναντι της Κοινότητας δεν εισάγουν διακρίσεις μεταξύ των κρατών μελών της Κοινότητας, των υπηκόων τους, ή των επιχειρήσεων ή εταιρειών τους,

- οι ρυθμίσεις που εφαρμόζει η Κοινότητα έναντι της Εσθονίας δεν εισάγουν διακρίσεις μεταξύ των υπηκόων, των επιχειρήσεων ή των εταιρειών της Εσθονίας.

Άρθρο 43

Τα προϊόντα καταγωγής Εσθονίας δεν τυγχάνουν ευνοϊκότερης μεταχείρισης όταν εισάγονται στην Κοινότητα έναντι αυτής που εφαρμόζουν τα κράτη μέλη μεταξύ τους.

Άρθρο 44

1. Τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεων που απορρέουν από τη συμφωνία. Μεριμνούν για την επίτευξη των στόχων που τίθενται στη συμφωνία.

2. Αν ένα μέρος θεωρεί ότι το άλλο μέρος δεν εκπλήρωσε μια υποχρέωσή του που απορρέει από τη συμφωνία, δύναται να λάβει τα κατάλληλα μέτρα. Πριν προβεί στη λήψη των μέτρων αυτών, εκτός από τις περιπτώσεις έκτακτης ανάγκης, παρέχει στη μεικτή επιτροπή όλες τις σχετικές πληροφορίες που είναι αναγκαίες για την ενδελεχή εξέταση της κατάστασης, με σκοπό την εξεύρεση λύσης αποδεκτής από τα μέρη.

Κατά την επιλογή των μέτρων, δίδεται προτεραιότητα στα μέτρα που διαταράσσουν στον ελάχιστο δυνατό βαθμό τη λειτουργία της συμφωνίας. Τα μέτρα αυτά γνωστοποιούνται αμέσως στη μεικτή επιτροπή και αποτελούν το αντικείμενο διαβουλεύσεων στο πλαίσιο της μεικτής επιτροπής, εφόσον αυτό ζητηθεί από το άλλο μέρος.

Άρθρο 45

Τα πρωτόκολλα αριθ. 1, 2, 3, 4, 5 και 6 και τα παραρτήματα Ι έως VI αποτελούν αναπόσπαστο μέρος της παρούσας συμφωνίας.

Άρθρο 46

Η παρούσα συμφωνία είναι απεριόριστης διάρκειας.

Κάθε μέρος δύναται να καταγγείλει την παρούσα συμφωνία με γνωστοποίηση προς το άλλο συμβαλλόμενο μέρος. Η συμφωνία παύει να ισχύει έξι μήνες μετά την ημερομηνία της γνωστοποίησης αυτής.

Άρθρο 47

Η παρούσα συμφωνία εφαρμόζεται, αφενός, στα εδάφη στα οποία εφαρμόζονται οι συνθήκες για την ίδρυση της Ευρωπαϊκής Κοινότητας, της Ευρωπαϊκής Κοινότητας Ατομικής Ενεργείας και της Ευρωπαϊκής Κοινότητας Άνθρακα και Χάλυβα και υπό τους όρους που θεσπίζονται στις συνθήκες αυτές και, αφετέρου, στο έδαφος της Δημοκρατίας της Εσθονίας.

Άρθρο 48

Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ιταλική, ισπανική, ολλανδική, πορτογαλική και εσθονική γλώσσα, και όλα τα κείμενα είναι εξίσου αυθεντικά.

Άρθρο 49

Η παρούσα συμφωνία εγκρίνεται από τα συμβαλλόμενα μέρη σύμφωνα με τις οικείες διαδικασίες τους.

Η παρούσα συμφωνία αρχίζει να ισχύει την 1η Ιανουαρίου 1995, αφού εγκριθεί από τα μέρη.

Σε περίπτωση που η παρούσα συμφωνία δεν εγκριθεί εγκαίρως πριν από την 1η Ιανουαρίου 1995, τίθεται σε ισχύ την πρώτη ημέρα του μήνα που έπεται της έγκρισης από τα δύο μέρη.

Τα μέρη αλληλενημερώνονται αμέσως σχετικά με την ολοκλήρωση των διαδικασιών έγκρισης.

Με την έναρξη ισχύος της, η συμφωνία μεταξύ της Ευρωπαϊκής Οικονομικής Κοινότητας και της Εσθονίας για το εμπόριο και την εμπορική και οικονομική συνεργασία, η οποία υπεγράφη στις 11 Μαΐου 1992, τροποποιείται ως εξής:

- τα άρθρα 3 και 5 έως και 12, καθώς και το άρθρο 13 παράγραφοι 1 και 4 καταργούνται,

- στο άρθρο 4 η φράση «οι συναλλαγές και οι άλλες μορφές εμπορικής συνεργασίας μεταξύ των συμβαλλομένων μερών πραγματοποιούνται» αντικαθίσταται από τη φράση «η εμπορική συνεργασία μεταξύ των συμβαλλομένων μερών πραγματοποιείται»,

- στο άρθρο 13 παράγραφος 2 οι λέξεις «Για τους σκοπούς του παρόντος άρθρου και» διαγράφονται.

Άρθρο 50

1. Σε περίπτωση κατά την οποία η παρούσα συμφωνία τεθεί σε ισχύ μετά την 1η Ιανουαρίου αλλά πριν από τις 31 Δεκεμβρίου 1995, για τους σκοπούς των τίτλων ΙΙ και ΙΙΙ της παρούσας συμφωνίας και των πρωτοκόλλων αριθ. 1, 2, 3, 4, 5 και 6, η φράση «ημερομηνία ενάρξεως ισχύος της παρούσας συμφωνίας» σημαίνει:

- την ημερομηνία ενάρξεως ισχύος όσον αφορά τις υποχρεώσεις που αρχίζουν να ισχύουν από την ημερομηνία αυτή και

- την 1η Ιανουαρίου 1995 όσον αφορά τις υποχρεώσεις που αρχίζουν να ισχύουν μετά την ημερομηνία ενάρξεως ισχύος, με αναφορά στην ημερομηνία ενάρξεως ισχύος.

2. Σε περίπτωση ενάρξεως ισχύος μετά την 1η Ιανουαρίου 1995, ισχύουν οι διατάξεις του πρωτοκόλλου αριθ. 6.

Hecho en Bruselas, el dieciocho de julio de mil novecientos noventa y cuatro.

Udfζrdiget i Bruxelles, den attende juli nitten hundrede og fireoghalvfems.

Geschehen zu Brόssel am achtzehnten Juli neunzehnhundertvierundneunzig.

Έγινε στις Βρυξέλλες, στις δέκα οκτώ Ιουλίου χίλια εννιακόσια ενενήντα τέσσερα.

Done at Brussels on the eighteenth day of July in the year one thousand nine hundred and ninety-four.

Fait ΰ Bruxelles, le dix-huit juillet mil neuf cent quatre-vingt-quatorze.

Fatto a Bruxelles, addμ diciotto luglio millenovecentonovantaquattro.

Gedaan te Brussel, de achttiende juli negentienhonderd vierennegentig.

Feito em Bruxelas, em dezoito de Julho de mil novecentos e noventa e quatro.

Allakirjutatud Brόsselis juulikuu kaheksateistkόmnendal pδeval tuhande όheksasaja όheksakόmne neljandal aastal.

Por las Comunidades Europeas

For De Europζiske Fζllesskaber

Fόr die Europδischen Gemeinschaften

Για τις Ευρωπαϊκές Κοινότητες

For the European Communities

Pour les Communautιs europιennes

Per le Comunitΰ europee

Voor de Europese Gemeenschappen

Pelas Comunidades Europeias

Euroopa άhenduste nimel

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Por la Repϊblica de Estonia

For Republikken Estland

Fόr die Republik Estland

Για τη Δημοκρατία της Εσθονίας

For the Republic of Estonia

Pour la rιpublique d'Estonie

Per la Repubblica di Estonia

Voor de Republiek Estland

Pela Repϊblica da Estσnia

Eesti Vabariigi nimel

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Ι

Κατάλογος των προοόντων που αναφέρονται στα άρθρα 3 και 11 της συμφωνίας

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Προϊόντα που αναφέρονται στο άρθρο 10 Εμπορεύματα για τα οποία η Κοινότητα διατηρεί γεωργικό στοιχείο στους δασμούς

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Κατάλογος των προϊόντων που αναφέρονται στο άρθρο 13 παράγραφος 2

>ΘΕΣΗ ΠΗΝΑΚΑ>

Παράρτημα του παραρτήματος ΙΙΙ

Ρυθμίσεις ελάχιστης τιμής εισαγωγής για ορισμένους μαλακούς καρπούς που προορίζονται για μεταποίηση

1. Ελάχιστες τιμές εισαγωγής καθορίζονται για κάθε έτος εμπορίας για τα ακόλουθα προϊόντα:

0810 30 10 Φραγκοστάφυλα μαύρα

0810 40 30 Καρποί των φυτών «myrtilles» (καρποί του Vaccinium Myrtillus)

0810 40 50 Καρποί του Vaccinium macrocarpon και του Vaccinium corymbosum

Οι ελάχιστες τιμές εισαγωγής καθορίζονται από την Κοινότητα μετά από διαβουλεύσεις με την Εσθονία και αφού ληφθούν υπόψη η εξέλιξη των τιμών, οι εισαγόμενες ποσότητες και η εξέλιξη της κοινοτικής αγοράς.

2. Οι ελάχιστες τιμές εισαγωγής τηρούνται σύμφωνα με τα ακόλουθα κριτήρια:

- για κάθε τρίμηνη περίοδο του έτους εμπορίας, ο μέσος όρος της μοναδιαίας αξίας κάθε προϊόντος που αναφέρεται στην παράγραφο 1 και εισάγεται στην Κοινότητα, δεν μπορεί να είναι μικρότερος από την ελάχιστη τιμή εισαγωγής για το συγκεκριμένο προϊόν,

- κατά τη διάρκεια κάθε δεκαπενθημέρου, ο μέσος όρος της μοναδιαίας αξίας κάθε προϊόντος που αναφέρεται στην παράγραφο 1 και εισάγεται στην Κοινότητα, δεν μπορεί να είναι μικρότερος από το 90 % της ελάχιστης τιμής εισαγωγής για το συγκεκριμένο προϊόν, στο βαθμό που οι εισαγόμενες ποσότητες για την εν λόγω περίοδο δεν είναι μικρότερες από το 4 % των συνηθισμένων ετήσιων εισαγωγών.

3. Σε περίπτωση μη συμμόρφωσης προς ένα από αυτά τα κριτήρια, η Κοινότητα δύναται να θεσπίσει μέτρα που θα διασφαλίζουν την τήρηση της ελάχιστης τιμής εισαγωγής για κάθε αποστολή του εν λόγω προϊόντος που εισάγεται από την Εσθονία.

ΠΑΡΑΡΤΗΜΑ IV

Προϊόντα που αναφέρονται στο άρθρο 13 παράγραφος 2

Ρυθμίσεις για τις εισαγωγές ζωντανών βοοειδών, βοείου κρέατος και κρέατος προβατοειδών και αιγοειδών στην Κοινότητα

1. Ανεξαρτήτως των ρυθμίσεων του ισοζυγίου που προβλέπονται στον κανονισμό (EOK) αριθ. 805/68, ανοίγεται συνολική δασμολογική ποσόστωση για 3 500 ζωντανά βοοειδή που προορίζονται για πάχυνση ή για σφαγή, βάρους όχι κατώτερου των 160 kg και όχι ανώτερου των 300 kg , που υπάγονται στον κωδικό ΣΟ 01 02, όσον αφορά εισαγωγές από την Εσθονία, τη Λετονία και τη Λιθουανία.

Η μειωμένη εισφορά ή ο ειδικός δασμολογικός συντελεστής που εφαρμόζεται στα ζώα, στο πλαίσιο της εν λόγω ποσόστωσης, ορίζεται σε 25 % του πλήρους ποσού της εισφοράς ή του ειδικού δασμολογικού συντελεστή.

2. Σε περίπτωση που, σύμφωνα με τις προβλέψεις, οι εισαγωγές στην Κοινότητα είναι δυνατό να υπερβούν τα 425 000 ζώα για οποιοδήποτε έτος, η Κοινότητα δύναται να λάβει μέτρα διασφάλισης σύμφωνα με τον κανονισμό (EOK) αριθ. 805/68, με την επιφύλαξη όλων των άλλων δικαιωμάτων που της παρέχονται στο πλαίσιο της συμφωνίας.

3. Ανοίγεται συνολική δασμολογική ποσόστωση για 1 500 τόνους κρέατος βοοειδών, νωπών, διατηρημένων με απλή ψύξη ή κατεψυγμένων, που υπάγονται στου κωδικούς ΣΟ 02 01 και 02 02, όσον αφορά εισαγωγές από την Εσθονία, τη Λετονία και τη Λιθουανία.

Ο μειωμένος δασμολογικός συντελεστής και η μειωμένη εισφορά ή ο ειδικός δασμολογικός συντελεστής που εφαρμόζεται στο πλαίσιο της εν λόγω ποσόστωσης ορίζεται σε 40 % του πλήρους ποσού.

4. Στο πλαίσιο των αυτόνομων ρυθμίσεων εισαγωγών που προβλέπεται στον κανονισμό (EOK) αριθ. 3643/85, προβλέπεται συνολική ποσόστωση 100 τόνων κρέατος προβατοειδών ή αιγοειδών νωπού, διατηρημένου με απλή ψύξη ή κατεψυγμένου, που υπάγεται στον κωδικό ΣΟ 02 04, όσον αφορά τις εισαγωγές από την Εσθονία, τη Λετονία και τη Λιθουανία.

ΠΑΡΑΡΤΗΜΑ V

Προϊόντα που αναφέρονται στο άρθρο 13 παράγραφος 2

>ΘΕΣΗ ΠΗΝΑΚΑ>

ΠΑΡΑΡΤΗΜΑ VI

Κατάλογος προϊόντων που αναφέρονται στο άρθρο 16 παράγραφος 1

>ΘΕΣΗ ΠΗΝΑΚΑ>

ΠΡΩΤΟΚΟΛΛΟ αριθ. 1 για τα κλωστοϋφαντουργικά προϊόντα και τα είδη ένδυσης

Άρθρο 1

Οι εισαγωγές στην Κοινότητα των κλωστοϋφαντουργικών προϊόντων που απαριθμούνται στο παράρτημα Ι καταγωγής Εσθονίας δεν υπόκεινται, κατά τη διάρκεια ισχύος της παρόντος πρωτοκόλλου, σε ποσοτικούς περιορισμούς ή σε μέτρα ισοδυνάμου αποτελέσματος, εκτός εάν προβλέπεται διαφορετικά στο παρόν πρωτόκολλο.

Άρθρο 2

1. Σε περίπτωση επιβολής ποσοτικών ορίων, οι εξαγωγές στην Κοινότητα των κλωστοϋφαντουργικών προϊόντων καταγωγής Εσθονίας που υπόκεινται σε ποσοτικά όρια θα υπόκεινται σε σύστημα διπλού ελέγχου όπως καθορίζεται στο προσάρτημα Α.

2. Κατά την έναρξη ισχύος του παρόντος πρωτοκόλλου, οι εξαγωγές στην Κοινότητα των προϊόντων καταγωγής Εσθονίας που απαριθμούνται στο παράρτημα ΙΙ και που δεν υπόκεινται σε ποσοτικά όρια, θα υπόκεινται στο σύστημα διπλού ελέγχου που αναφέρεται στην παράγραφο 1.

3. Μετά από διαβουλεύσεις σύμφωνα με τις διαδικασίες που καθορίζονται στο άρθρο 15, οι εξαγωγές στην Κοινότητα, καταγωγής Εσθονίας, προϊόντων του παραρτήματος Ι, εκτός αυτών που απαριθμούνται στο παράρτημα ΙΙ, είναι δυνατόν να υπόκεινται στο σύστημα διπλού ελέγχου που αναφέρεται στην παράγραφο 1 ή σε προηγούμενο σύστημα επιτήρησης που έχει καθιερώσει η Κοινότητα.

Άρθρο 3

1. Οι εισαγωγές στην Κοινότητα των κλωστοϋφαντουργικών προϊόντων που καλύπτονται από το παρόν πρωτόκολλο δεν υπόκεινται στα ποσοτικά όρια που θεσπίζονται δυνάμει του παρόντος πρωτοκόλλου, υπό την προϋπόθεση ότι τα προϊόντα αυτά δηλώνονται ως προοριζόμενα για επανεξαγωγή στην αρχική τους κατάσταση ή μετά από μεταποίηση, στο πλαίσιο του διοικητικού συστήματος ελέγχου που εφαρμόζεται στην Κοινότητα.

Ωστόσο, η διάθεση στην εγχώρια κατανάλωση προϊόντων που έχουν εισαχθεί στην Κοινότητα με τους προαναφερόμενους όρους εξαρτάται από την προσκόμιση άδειας εξαγωγής που εκδίδουν οι αρχές της Εσθονίας, καθώς και βεβαιώσεις για την καταγωγή τους, σύμφωνα με τις διατάξεις του προσαρτήματος Α.

2. Όταν οι αρχές της Κοινότητας έχουν αποδεικτικά στοιχεία ότι οι εισαγωγές κλωστοϋφαντουργικών προϊόντων καταλογίστηκαν σε κάποιο από τα ποσοτικά όρια που έχουν καθορισθεί βάσει του παρόντος πρωτοκόλλου, αλλά ότι τα προϊοντα αυτά στη συνέχεια επανεξήχθησαν εκτός Κοινότητας, ενημερώνουν εντός τεσσάρων εβδομάδων τις αρχές της Εσθονίας για τις σχετικές ποσότητες προϊόντων και παρέχουν την άδεια για την εισαγωγή όμοιων ποσοτήτων των ιδίων προϊόντων, που δεν καταλογίζονται στο ποσοτικό όριο που έχει καθορισθεί βάσει του παρόντος πρωτοκόλλου για το τρέχον ή, ανάλογα με την περίπτωση, για το επόμενο έτος.

3. Η Κοινότητα και η Εσθονία αναγνωρίζουν τον ιδιάζοντα και διαφορετικό χαρακτήρα των επανεισαγωγών κλωστοϋφαντουργικών προϊόντων στην Κοινότητα έπειτα από τελειοποίηση στη Εσθονία, ως ιδιαίτερη μορφή βιομηχανικής και εμπορικής συνεργασίας.

Σε περίπτωση που θεσπισθούν ποσοτικά όρια δυνάμει του άρθρου 5, οι επανεισαγωγές αυτές δεν υπόκεινται στα εν λόγω ποσοτικά όρια εφόσον υπάγονται στις ειδικές ρυθμίσεις που προβλέπονται στο προσάρτημα Γ και υπό τον όρο ότι πραγματοποιούνται σύμφωνα με τους κανονισμούς για το οικονομικό καθεστώς της τελειοποίησης προς επανεισαγωγή που ισχύουν στην Κοινότητα.

Άρθρο 4

Σε περίπτωση που θεσπισθούν ποσοτικά όρια δυνάμει του άρθρου 5, εφαρμόζονται οι ακόλουθες διατάξεις:

1. Σε οποιοδήποτε έτος εφαρμογής του πρωτοκόλλου επιτρέπεται, για κάθε κατηγορία προϊόντων, η προχρησιμοποίηση μέρους του ποσοτικού ορίου που έχει ορισθεί για το επόμενο έτος, μέχρι ποσοστού 5 % του ποσοτικού ορίου που έχει ορισθεί για το τρέχον έτος του πρωτοκόλλου.

Οι ποσότητες που παρέχονται εκ των προτέρων αφαιρούνται από τα αντίστοιχα ποσοτικά όρια που έχουν ορισθεί για το επόμενο έτος του πρωτοκόλλου.

2. Επιτρέπεται για κάθε κατηγορία προϊόντων η μεταφορά ποσοτήτων που δεν έχουν χρησιμοποιηθεί κατά τη διάρκεια ενός έτους εφαρμογής του πρωτοκόλλου στο αντίστοιχο ποσοτικό όριο του επόμενου έτους, μέχρι ποσοστού 7 % του ποσοτικού ορίου που ισχύει για το τρέχον έτος.

3. Οι μεταφορές προϊόντων προς τις κατηγορίες της ομάδας Ι δεν επιτρέπονται από καμία κατηγορία, εκτός από τις ακόλουθες περιπτώσεις:

- επιτρέπονται οι μεταφορές μεταξύ των κατηγοριών 2 και 3 και από την κατηγορία 1 προς τις κατηγορίες 2 και 3 μέχρι ποσοστού 4 % των ποσοτικών ορίων που ισχύουν για την κατηγορία προς την οποία πραγματοποιείται η μεταφορά,

- επιτρέπονται οι μεταφορές μεταξύ των κατηγοριών 4, 5, 6, 7 και 8 μέχρι ποσοστού 4 % του ποσοτικού ορίου που ισχύει για την κατηγορία προς την οποία πραγματοποιείται η μεταφορά.

Επιτρέπονται οι μεταφορές προς οποιαδήποτε κατηγορία των ομάδων ΙΙ, ΙΙΙ, IV και V από μία ή περισσότερες κατηγορίες των ομάδων Ι, ΙΙ, ΙΙΙ, IV και V μέχρι ποσοστού 5 % του ποσοτικού ορίου που ισχύει για την κατηγορία προς την οποία πραγματοποιείται η μεταφορά.

4. Στο παράρτημα Ι του παρόντος πρωτοκόλλου παρατίθεται ο πίνακας ισοδυναμίας που εφαρμόζεται για τις μεταφορές που αναφέρονται ανωτέρω.

5. Η αύξηση σε οποιαδήποτε κατηγορία προϊόντων, που οφείλεται στη σωρευτική εφαρμογή των διατάξεων των ως άνω παραγράφων 1, 2 και 3 κατά τη διάρκεια ενός έτους εφαρμογής του πρωτοκόλλου, δεν επιτρέπεται να υπερβαίνει τα ακόλουθα όρια:

- 13 % για τις κατηγορίες προϊόντων της ομάδας Ι,

- 13,5 % για τις κατηγορίες προϊόντων των ομάδων ΙΙ, ΙΙΙ, IV και V.

6. Η προσφυγή στις διατάξεις των ανωτέρω παραγράφων 1, 2 και 3 πρέπει να κοινοποιείται από τις αρχές της Εσθονίας 15 τουλάχιστον ημέρες πριν.

Άρθρο 5

1. Οι εξαγωγές των κλωστοϋφαντουργικών προϊόντων που απαριθμούνται στο παράρτημα Ι του παρόντος πρωτοκόλλου είναι δυνατό να υποβληθούν σε ποσοτικά όρια βάσει των όρων που καθορίζονται στις ακόλουθες παραγράφους.

2. Σε περίπτωση που οι εισαγωγές κλωστοϋφαντουργικών προϊόντων καταγωγής Εσθονίας τα οποία καλύπτονται από το παρόν πρωτόκολλο πραγματοποιούνται σε ποσότητες ή σε συνθήκες οι οποίες μπορεί να προκαλέσουν σοβαρές ζημίες ή πραγματικό κίνδυνο σοβαρών ζημιών στην κοινοτική παραγωγή παρομοίων ή άμεσα ανταγωνιστικών προϊόντων, η Κοινότητα δύναται να ζητήσει την έναρξη διαβουλεύσεων σύμφωνα με το άρθρο 15 του παρόντος πρωτοκόλλου, με σκοπό την επίτευξη συμφωνίας όσον αφορά το κατάλληλο ποσοτικό όριο για την εν λόγω κατηγορία κλωστοϋφαντουργικών προϊόντων.

3. Μέχρι να εξευρεθεί αμοιβαία ικανοποιητική λύση, η Εσθονία αναλαμβάνει την υποχρέωση να αναστείλει ή να περιορίσει, από την ημερομηνία κοινοποίησης του αιτήματος διαβουλεύσεων και σε επίπεδο που ορίζει η Κοινότητα, τις εξαγωγές προϊόντων της εν λόγω κατηγορίας προς την Κοινότητα ή προς μία ή περισσότερες περιοχές της κοινοτικής αγοράς που καθορίζει η Κοινότητα.

Η Κοινότητα επιτρέπει την εισαγωγή προϊόντων της εν λόγω κατηγορίας τα οποία απεστάλησαν από την Εσθονία πριν από την ημερομηνία υποβολής του αιτήματος διαβουλεύσεων.

4. Εάν τα συμβαλλόμενα μέρη δεν καταλήξουν, κατά την πορεία των διαβουλεύσεων, σε ικανοποιητική λύση εντός της προθεσμίας που τάσσει το άρθρο 15, η Κοινότητα έχει το δικαίωμα να επιβάλει οριστικό ποσοτικό όριο σε ετήσιο επίπεδο όχι κατώτερο από το 106 % του ύψους των εισαγωγών που πραγματοποιήθηκαν κατά το ημερολογιακό έτος που προηγείται εκείνου κατά τη διάρκεια του οποίου οι εισαγωγές οδήγησαν στη διατύπωση αιτήματος για τη διενέργεια διαβουλεύσεων.

Το ετήσιο ύψος που καθορίζεται με αυτόν τον τρόπο αναθεωρείται προς τα πάνω μετά από διαβουλεύσεις σύμφωνα με τη διαδικασία που αναφέρεται στο άρθρο 15, εφόσον κάτι τέτοιο επιβάλλεται από την εξέλιξη των συνολικών εισαγωγών στην Κοινότητα του υπό εξέταση προϊόντος.

5. Ο ετήσιος ρυθμός αύξησης των ποσοτικών ορίων που επιβάλλονται δυνάμει του παρόντος άρθρου καθορίζεται μετά από συμφωνία μεταξύ των μερών σύμφωνα με τη διαδικασία διαβουλεύσεων που ορίζεται στο άρθρο 15.

6. Σε περίπτωση εφαρμογής των διατάξεων των παραγράφων 2, 3 ή 4, η Εσθονία υποχρεούται να χορηγεί άδειες εξαγωγής για τα προϊόντα που καλύπτουν συμβάσεις συναφθείσες πριν από την επιβολή του ποσοτικού ορίου, μέχρι του ύψους του ποσοτικού ορίου που έχει ορισθεί.

7. Μέχρι την ημερομηνία γνωστοποίησης των στατιστικών δεδομένων που προβλέπει το άρθρο 12 παράγραφος 6, οι διατάξεις της παραγράφου 2 του παρόντος άρθρου εφαρμόζονται με βάση τα ετήσια στατιστικά δεδομένα που έχει γνωστοποιήσει η Κοινότητα κατά το παρελθόν.

Άρθρο 6

1. Για να εξασφαλισθεί η αποτελεσματική εφαρμογή του παρόντος πρωτοκόλλου, η Κοινότητα και η Εσθονία συμφωνούν να συνεργάζονται πλήρως, ώστε να αποτρέπουν, να διερευνούν και να λαμβάνουν όλα τα απαραίτητα νομικά ή/και διοικητικά μέτρα κατά της καταστρατήγησης του παρόντος πρωτοκόλλου μέσω της μεταφόρτωσης, εκτροπής δρομολογίου, ψευδούς δήλωσης περί της χώρας ή του τόπου καταγωγής, πλαστογράφησης εγγράφων, ψευδούς δήλωσης περί της περιεκτικότητας σε ίνες, εσφαλμένης περιγραφής των ποσοτήτων ή της κατάταξης των εμπορευμάτων ή με οποιονδήποτε άλλο τρόπο. Αντίστοιχα, η Κοινότητα και η Εσθονία συμφωνούν να θεσπίσουν τις αναγκαίες νομικές διατάξεις και διοικητικές διαδικασίες που θα επιτρέπουν την ανάληψη αποτελεσματικής δράσης για την καταπολέμηση των καταστρατηγήσεων αυτής της μορφής, συμπεριλαμβανομένης της θέσπισης νομικά δεσμευτικών κατασταλτικών μέτρων κατά των ενεχομένων εξαγωγέων ή/και εισαγωγέων.

2. Σε περίπτωση που η Κοινότητα θεωρεί, βάσει των πληροφοριών που διαθέτει, ότι το παρόν πρωτόκολλο καταστρατηγείται, διενεργεί διαβουλεύσεις με την Εσθονία, προκειμένου να εξευρεθεί αμοιβαία ικανοποιητική λύση. Οι εν λόγω διαβουλεύσεις διενεργούνται το συντομότερο δυνατόν και, το αργότερο, εντός 30 ημερών από την ημερομηνία του αιτήματος.

3. Εν αναμονή των αποτελεσμάτων των διαβουλεύσεων που αναφέρονται στην παράγραφο 2, η Εσθονία λαμβάνει, προληπτικά, εφόσον το ζητήσει η Κοινότητα, όλα τα αναγκαία μέτρα για να εξασφαλίσει ότι, όταν υπάρχουν επαρκείς αποδείξεις για την καταστρατήγηση, είναι δυνατό να πραγματοποιούνται προσαρμογές των ποσοτικών ορίων που καθορίζονται βάσει του άρθρου 5, δυνάμενες να συμφωνηθούν στο πλαίσιο των διαβουλεύσεων που αναφέρονται στην παράγραφο 2 για το έτος ποσοστώσεων κατά το οποίο διατυπώθηκε το αίτημα διαβουλεύσεων σύμφωνα με την παράγραφο 2 ή, για το επόμενο έτος, σε περίπτωση που έχει εξαντληθεί η ποσόστωση για το τρέχον έτος.

4. Σε περίπτωση που τα συμβαλλόμενα μέρη αδυνατούν, στο πλαίσιο των διαβουλεύσεων που αναφέρονται στην παράγραφο 2, να καταλήξουν σε αμοιβαία ικανοποιητική λύση, η Κοινότητα έχει το δικαίωμα:

α) όταν υπάρχουν επαρκείς αποδείξεις ότι προϊόντα καταγωγής Εσθονίας εισήχθησαν κατά καταστρατήγηση του παρόντος πρωτοκόλλου, να καταλογίζει τις σχετικές ποσότητες στα ποσοτικά όρια που καθορίζονται βάσει του άρθρου 5 7

β) όταν υπάρχουν επαρκείς αποδείξεις ότι υπήρξε ψευδής δήλωση για την περιεκτικότητα σε ίνες, τις ποσότητες, την περιγραφή ή την κατάταξη των προϊόντων καταγωγής Εσθονίας, να αρνηθεί να επιτρέψει την εισαγωγή των υπό εξέταση προϊόντων 7

γ) όταν προκύπτει ότι προϊόντα μη καταγόμενα από τη Εσθονία διέρχονται από το έδαφος της χώρας αυτής σε περίπτωση μεταφόρτωσης ή εκτροπής δρομολογίου, να επιβάλει ποσοστικά όρια στις ίδιες κατηγορίες προϊόντων καταγωγής Εσθονίας, εφόσον δεν υπόκεινται ήδη σε ποσοτικά όρια ή να λάβει οποιοδήποτε άλλο κατάλληλο μέτρο.

5. Τα συμβαλλόμενα μέρη συμφωνούν να καθιερώσουν σύστημα διοικητικής συνεργασίας για την πρόληψη και την αποτελεσματική αντιμετώπιση όλων των προβλημάτων που προκύπτουν από την καταστρατήγηση, σύμφωνα με τις διατάξεις του προσαρτήματος Α του παρόντος πρωτοκόλλου.

Άρθρο 7

1. Τα ποσοτικά όρια που θεσπίζονται δυνάμει του παρόντος πρωτοκόλλου στις εισαγωγές στην Κοινότητα κλωστοϋφαντουργικών προϊόντων καταγωγής Εσθονίας δεν κατανέμονται από την Κοινότητα σε περιφερειακά μερίδια.

2. Τα συμβαλλόμενα μέρη συνεργάζονται για την αποτροπή της εμφάνισης ξαφνικών και ζημιογόνων αλλαγών στις παραδοσιακές εμπορικές ροές, που θα είχαν ως αποτέλεσμα την περιφερειακή συγκέντρωση των άμεσων εισαγωγών στην Κοινότητα.

3. Η Εσθονία υποχρεούται να ελέγχει τις εξαγωγές προϊόντων της που υπόκεινται σε περιορισμούς ή επίτρηση στην Κοινότητα. Σε περίπτωση ξαφνικής και ζημιογόνου αλλαγής στις παραδοσιακές εμπορικές ροές, η Κοινότητα έχει το δικαίωμα να ζητήσει τη διενέργεια διαβουλεύσεων για την εξεύρεση ικανοποιητικής λύσης σ' αυτά τα προβλήματα. Οι διαβουλεύσεις διενεργούνται εντός δεκαπέντε εργάσιμων ημερών από την ημερομηνία διατύπωσης του σχετικού κοινοτικού αιτήματος.

4. Η Εσθονία καταβάλλει κάθε προσπάθεια για να διασφαλίζει ότι οι εξαγωγές προς την Κοινότητα κλωστοϋφαντουργικών προϊόντων που υπόκεινται σε ποσοτικά όρια πραγματοποιούνται με όσο το δυνατόν πιο ισόρροπο τρόπο καθ' όλη τη διάρκεια του έτους, λαμβανομένων ιδίως υπόψη των εποχιακών παραγόντων.

Άρθρο 8

Σε περίπτωση καταγγελίας του παρόντος πρωτοκόλλου, όπως προβλέπεται στο άρθρο 18 παράγραφος 1, τα ποσοτικά όρια που καθορίζονται δυνάμει του παρόντος πρωτοκόλλου ελαττώνονται prorata temporis, εκτός αν τα συμβαλλόμενα μέρη αποφασίσουν διαφορετικά με κοινή συμφωνία.

Άρθρο 9

Οι εξαγωγές της Εσθονίας υφασμάτων που παράγονται σε οικοτεχνίες με χειροκίνητους ή ποδοκίνητους αργαλειούς, ενδυμάτων και άλλων ειδών που έχουν προέλθει από τη διάχειρός ραφή τέτοιων υφασμάτων, καθώς και χειροποίητων ειδών παραδοσιακής λαϊκής τέχνης δεν υπόκεινται σε ποσοτικά όρια, υπό τον όρο ότι τα προϊόντα αυτά είναι καταγωγής Εσθονίας και ανταποκρίνονται στις προϋποθέσεις που ορίζονται στο προσάρτημα Β.

Άρθρο 10

1. Σε περίπτωση που η Κοινότητα θεωρεί ότι κάποιο κλωστοϋφαντουργικό προϊόν που καλύπτεται από το παρόν πρωτόκολλο εισάγεται από την Εσθονία στην Κοινότητα σε τιμές ασυνήθιστα χαμηλότερες από τις τιμές που ισχύουν υπό ομαλές συνθήκες ανταγωνισμού και για το λόγο αυτό προκαλείται ή υπάρχει κίνδυνος να προκληθεί σημαντική ζημία στους κοινοτικούς παραγωγούς ομοειδών ή άμεσα ανταγωνιστικών προϊόντων, μπορεί να ζητήσει τη διενέργεια διαβουλεύσεων σύμφωνα με το άρθρο 15 7 στην περίπτωση αυτή, εφαρμόζονται οι ακόλουθες ειδικές διατάξεις.

2. Εφόσον, μετά τις ανωτέρω διαβουλεύσεις, αναγνωρίζεται με κοινή συμφωνία ότι υφίσταται η κατάσταση που περιγράφεται στην παράγραφο 1, η Εσθονία λαμβάνει, στα πλαίσια των αρμοδιοτήτων της, όλα τα αναγκαία μέτρα για την επανόρθωση της κατάστασης, και ιδίως όσον αφορά την τιμή στην οποία θα πωληθεί το υπό εξέταση προϊόν.

3. Προκειμένου να καθορισθεί εάν η τιμή ένος κλωστοϋφαντουργικού προϊόντος είναι ασυνήθιστα χαμηλότερη από τις τιμές που ισχύουν υπό ομαλές συνθήκες ανταγωνισμού, η τιμή αυτή είναι δυνατό να συγκριθεί:

- με τις τιμές που ισχύουν συνήθως για τις πωλήσεις ομοειδών προϊόντων από άλλες εξαγωγικές χώρες στην αγορά της χώρας εισαγωγής υπό ομαλές συνθήκες εμπορίου,

- με τις τιμές των ομοειδών εγχώριων προϊόντων που ισχύουν για ανάλογο στάδιο εμπορίας στην αγορά της χώρας εισαγωγής,

- με τις κατώτερες τιμές στις οποίες σημειώθηκαν πωλήσεις των ίδιων προϊόντων υπό ομαλές συνθήκες εμπορίου από οποιαδήποτε τρίτη χώρα κατά τους τρεις μήνες που προηγήθηκαν της αίτησης διαβουλεύσεων και οι οποίες δεν έχουν οδηγήσει στη λήψη οιουδήποτε μέτρου εκ μέρους της Κοινότητας.

4. Εφόσον κατά τις διαβουλεύσεις που προβλέπονται στην παράγραφο 2 δεν επιτευχθεί συμφωνία εντός προθεσμίας τριάντα ημερών από την ημερομηνία υποβολής του κοινοτικού αιτήματος διαβουλεύσεων, η Κοινότητα δύναται, μέχρις ότου οι διαβουλεύσεις οδηγήσουν σε αμοιβαία ικανοποιητική λύση, να απαγορεύσει προσωρινά την εισαγωγή των υπό εξέταση προϊόντων σε τιμές υπό τους όρους που αναφέρονται στην παράγραφο 1.

5. Σε όλως εξαιρετικές και οριακές περιπτώσεις, όταν συγκεκριμένα προϊόντα εισάγονται στην Κοινότητα από την Εσθονία σε τιμές ασυνήθιστα χαμηλότερες από τις τιμές που ισχύουν υπό ομαλές συνθήκες ανταγωνισμού, ικανές να προκαλέσουν ζημία που θα ήταν δύσκολο να αποκατασταθεί, η Κοινότητα δύναται να απαγορεύσει προσωρινά την εισαγωγή των εν λόγω προϊοντων, μέχρις ότου επιτευχθεί συμφωνία για λύση κατόπιν διαβουλεύσεων, οι οποίες ξεκινούν αμέσως. Τα συμβαλλόμενα μέρη καταβάλλουν κάθε δυνατή προσπάθεια για την επίτευξη αμοιβαία αποδεκτής λύσεως εντός δέκα εργάσιμων ημερών από την έναρξη των διαβουλεύσεων.

6. Αν η Κοινότητα λάβει τα μέτρα που αναφέρονται στις ανωτέρω παραγράφους 4 και 5, η Εσθονία δύναται ανά πάσα στιγμή να ζητήσει την έναρξη διαβουλεύσεων, προκειμένου να εξετασθεί η δυνατότητα άρσης ή τροποποίησης των μέτρων αυτών, εφόσον δεν υφίστανται πλέον οι λόγοι που τα κατέστησαν αναγκαία.

Άρθρο 11

1. Η κατάταξη των προϊόντων που καλύπτονται από το παρόν πρωτόκολλο βασίζεται στη δασμολογική και στατιστική ονοματολογία της Κοινότητας (καλούμενη στο εξής «συνδυασμένη ονοματολογία » ή σε συντομογραφία «ΣΟ») και στις τυχόν τροποποιήσεις της.

Κάθε φορά που κάποια απόφαση για την κατάταξη ενός προϊόντος που υπόκειται στο παρόν πρωτόκολλο έχει ως αποτέλεσμα τη μεταβολή της πρακτικής κατάταξης ή τη μεταβολή της κατηγορίας του προϊόντος αυτού, το εν λόγω προϊόν υπάγεται στο εμπορικό καθεστώς που εφαρμόζεται για την πρακτική ή την κατηγορία που αντιστοιχούν στο προϊόν αυτό μετά τις ανωτέρω μεταβολές.

Οποιαδήποτε τροποποίηση της συνδυασμένης ονοματολογία (ΣΟ), η οποία επέρχεται σύμφωνα με τις διαδικασίες που ισχύουν στην Κοινότητα, όσον αφορά τις κατηγορίες προϊόντων που καλύπτονται από την παρούσα συμφωνία ή οποιαδήποτε απόφαση σχετικά με την κατάταξη των εμπορευμάτων δεν έχουν ως συνέπεια τη μείωση των ποσοτικών ορίων που θεσπίζονται βάσει του παρόντος πρωτοκόλλου.

2. Η καταγωγή των προϊόντων που καλύπτονται από την παρούσα συμφωνία καθορίζεται σύμφωνα με τους κανόνες που ισχύουν στην Κοινότητα.

Οποιαδήποτε τροποποίηση των εν λόγω κανόνων καταγωγής ανακοινώνεται στην Εσθονία και δεν επιτρέπεται να έχει ως συνέπεια τη μείωση κάποιου από τα ποσοτικά όρια που θεσπίζονται δυνάμει του παρόντος πρωτοκόλλου.

Οι διαδικασίες ελέγχου της καταγωγής των προϊόντων που αναφέρονται παραπάνω καθορίζονται στο προσάρτημα Α.

Άρθρο 12

1. Η Εσθονία παρέχει στην Επιτροπή ακριβή στατιστικά στοιχεία σχετικά με όλες τις άδειες εξαγωγής που εκδίδονται για τις κατηγορίες κλωστοϋφαντουργικών προϊόντων που υπόκεινται στα ποσοτικά όρια που θεσπίζονται δυνάμει του παρόντος πρωτοκόλλου, ή σε σύστημα διπλού ελέγχου 7 τα στοιχεία αυτά αφορούν τις ποσότητες και την αξία και είναι ταξινομημένα ανά κράτος μέλος της Κοινότητας 7 επίσης, παρέχει στοιχεία σχετικά με όλα τα πιστοποιητικά που εκδίδουν οι αρμόδιες αρχές της Εσθονίας για τα προϊόντα που αναφέρονται στο άρθρο 9 και υπόκεινται στις διατάξεις του προσαρτήματος Β.

2. Η Κοινότητα αναλαμβάνει ομοίως την υποχρέωση να διαβιβάζει στις αρχές της Εσθονίας ακριβή στατιστικά στοιχεία σχετικά με τις άδειες εισαγωγής που χορηγούν οι κοινοτικές αρχές, καθώς και στατιστικά στοιχεία για τις εισαγωγές των προϊόντων που καλύπτονται από το σύστημα του άρθρου 5 παράγραφος 2.

3. Τα στοιχεία που αναφέρονται παραπάνω διαβιβάζονται, για όλες τις κατηγορίες προϊόντων, πριν από το τέλος του μήνα που ακολουθεί το μήνα στον οποίον αναφέρονται τα στατιστικά στοιχεία.

4. Μετά από αίτηση της Κοινότητας, η Εσθονία παρέχει στατιστικά στοιχεία για τις εισαγωγές όλων των προϊόντων που υπάγονται στο παράρτημα Ι.

5. Σε περίπτωση που διαπιστώνεται, έπειτα από ανάλυση των στοιχείων που έχουν ανταλλαγεί, ότι υπάρχουν σημαντικές αποκλίσεις μεταξύ των καταστάσεων εξαγωγών και των αντίστοιχων καταστάσεων εισαγωγών, είναι δυνατό να αρχίσουν διαβουλεύσεις σύμφωνα με τη διαδικασία που καθορίζεται στο άρθρο 15 του παρόντος πρωτοκόλλου.

6. Για την εφαρμογή των διατάξεων του άρθρου 5, η Κοινότητα αναλαμβάνει την υποχρέωση να παρέχει στις αρχές της Εσθονίας, πριν από τις 15 Απριλίου κάθε έτους, τα στατιστικά στοιχεία για την προηγούμενη χρονιά που αφορούν τις εισαγωγές όλων των κλωστοϋφαντουργικών προϊόντων που καλύπτονται από το παρόν πρωτόκολλο, ταξινομημένα ανά προμηθεύτρια χώρια και ανά κράτος μέλος της Κοινότητας.

Άρθρο 13

Η Εσθονία αποφεύγει τη διακριτική μεταχείριση κατά τη χορήγηση αδειών εξαγωγής ή την έκδοση των εγγράφων που αναφέρονται στο προσαρτήματα Α και Β.

Άρθρο 14

Το συμβαλλόμενα μέρη συμφωνούν να εξετάζουν κάθε χρόνο την εξέλιξη του εμπορίου κλωστοϋφαντουργικών προϊόντων και ενδυμάτων, στο πλαίσιο των διαβουλεύσεων που στο άρθρο 15 και με βάση τα στατιστικά στοιχεία που αναφέρονται στο άρθρο 12.

Άρθρο 15

1. Εκτός από τις περιπτώσεις για τις οποίες το παρόν πρωτόκολλο προβλέπει διαφορετικά, οι διαδικασίες διαβουλεύσεων που αναφέρονται στην παρούσα συμφωνία διέπονται από τις ακόλουθες διατάξεις:

- οι διαβουλεύσεις διενεργούνται στο μέτρο του δυνατού ανά τακτά χρονικά διαστήματα. Επίσης είναι δυνατή η διενέργεια πρόσθετων διαβουλεύσεων για συγκεκριμένα θέματα,

- οποιαδήποτε αίτηση για τη διενέργεια διαβουλεύσεων κοινοποιείται γραπτώς στο άλλο συμβαλλόμενο μέρος,

- όταν χρειάζεται, μετά την αίτηση για τη διενέργεια διαβουλεύσεων ακολουθεί, εντός ευλόγου χρονικού διαστήματος το οποίο σε καμία περίπτωση δεν είναι δυνατό να υπερβεί τις 15 ημέρες από την κοινοποίηση της αίτησης, έκθεση στην οποία αναφέρονται οι περιστάσεις που, κατά την άποψη του αιτούντος συμβαλλόμενου μέρους, δικαιολογούν την υποβολή μιας τέτοιας αίτησης,

- τα συμβαλλόμενα μέρη αρχίζουν διαβουλεύσεις το αργότερο εντός ενός μηνός από την κοινοποίηση της αίτησης, με σκοπό την επίτευξη συμφωνίας ή αμοιβαία αποδεκτής λύσης, το αργότερο εντός ενός επιπλέον μηνός,

- η προθεσμία ενός μηνός που τάσσεται ανωτέρω για την επίτευξη συμφωνίας ή αμοιβαία αποδεκτής λύσης είναι δυνατό να παραταθεί με κοινή συμφωνία.

2. Η Κοινότητα δύναται να ζητήσει τη διενέργεια διαβουλεύσεων σύμφωνα με την παράγραφο 1, σε περίπτωση που διαπιστώνει ότι, κατά τη διάρκεια συγκεκριμένου έτους εφαρμογής του παρόντος πρωτοκόλλου, ανακύπτουν δυσχέρειες για την Κοινότητα ή κάποια από τις περιφέρειές της λόγω απότομης και σημαντικής αύξησης, σε σύγκριση με το προηγούμενο έτος, των εισαγωγών συγκεκριμένης κατηγορίας προϊόντων της ομάδας Ι που υπόκειται στα ποσοτικά όρια, τα οποία θεσπίζονται δυνάμει του παρόντος πρωτοκόλλου.

3. Κατόπιν αιτήσεως οποιουδήποτε από τα συμβαλλόμενα μέρη, διενεργούνται διαβουλεύσεις σχετικά με οποιοδήποτε πρόβλημα ανακύψει κατά την εφαρμογή του παρόντος πρωτοκόλλου. Οι διαβουλεύσεις που διενεργούνται κατ' εφαρμογήν του παρόντος άρθρου αντιμετωπίζονται με πνεύμα συνεργασίας και με την επιθυμία διευθέτησης των διαφορών που υφίστανται ανάμεσα στα συμβαλλόμενα μέρη.

Άρθρο 16

Τα συμβαλλόμενα μέρη αναλαμβάνουν την υποχρέωση να προωθούν την ανταλλαγή επισκέψεων εκ μέρους προσώπων, ομάδων και αντιπροσωπειών από τον επιχειρηματικό, εμπορικό και βιομηχανικό χώρο, να διευκολύνουν τις επαφές στο βιομηχανικό, εμπορικό και τεχνικό τομέα που συνδέονται με το εμπόριο και τη συνεργασία σε θέματα κλωστοϋφαντουργίας, κλωστοϋφαντουργικών προϊόντων και ενδυμάτων και να στηρίζουν στη διοργάνωση εμπορικών εκθέσεων και εμποροπανηγύρεων αμοιβαίου ενδιαφέροντος.

Άρθρο 17

Προκειμένου περί της πνευματικής ιδιοκτησίας, με αίτηση οποιουδήποτε από τα συμβαλλόμενα μέρη, διενεργούνται διαβουλεύσεις σύμφωνα με τη διαδικασία που προβλέπεται στο άρθρο 15 με σκοπό την εξεύρεση δίκαιης λύσης σε προβλήματα που άπτονται της προστασίας των σημάτων, σχεδίων και προτύπων ειδών ένδυσης και κλωστοϋφαντουργικών προϊόντων και προϊόντων ένδυσης.

Άρθρο 18

1. Οποιοδήποτε από τα συμβαλλόμενα μέρη μπορεί, ανά πάσα στιγμή, να προτείνει τροποποιήσεις του παρόντος πρωτοκόλλου ή να το καταγγείλει, υπό τον όρο ότι θα απευθύνει σχετική προειδοποίηση τουλάχιστον έξι μήνες πριν. Στην περίπτωση αυτή, το πρωτόκολλο παύει να ισχύει με τη λήξη της προειδοποιητικής προθεσμίας.

2. Τα παραρτήματα, προσαρτήματα και εγκεκριμένα πρακτικά που επισυνάπονται στο παρόν πρωτόκολλο αποτελούν αναπόσπαστο μέρος αυτού.

ΠΑΡΑΡΤΗΜΑ Ι

ΚΑΤΑΛΟΓΟΣ ΠΡΟΪΟΝΤΩΝ ΠΟΥ ΠΡΟΒΛΕΠΟΝΤΑΙ ΣΤΟ ΑΡΘΡΟ 1

1. Υπό την επιφύλαξη των κανόνων ερμηνείας της συνδυασμένης ονοματολογίας, η περιγραφή εμπορευμάτων θεωρείται ότι έχει μόνον ενδεικτική σημασία, επειδή τα προϊόντα που καλύπτει κάθε κατηγορία προσδιορίζονται, στα πλαίσια του παρόντος παραρτήματος, από τους κωδικούς ΣΟ. Όπου υπάρχει «ex» μπροστά από τον κωδικό ΣΟ, τα προϊόντα που καλύπτει κάθε κατηγορία καθορίζονται από το πεδίο του κωδικού ΣΟ και από το πεδίο της αντίστοιχης περιγραφής.

2. Τα ενδύματα που δεν παρουσιάζουν χαρακτηριστικά ενδυμάτων αντρών ή αγοριών ή ενδυμάτων γυναικών ή κοριτσιών κατατάσσονται στα τελευταία.

3. Η διατύπωση «ενδύματα για βρέφη» περιλαμβάνει τα ενδύματα μέχρι και το εμπορικό μέγεθος 86.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>

ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Προϊόντα χωρίς ποσοτικά όρια, που υπόκεινται στο σύστημα διπλού ελέγχου που αναφέρεται στο άρθρο 2 παράγραφος 2 του παρόντος πρωτοκόλλου

(Οι πλήρεις περιγραφές των κατηγοριών που απαριθμούνται στο παρόν παράρτημα βρίσκονται στο παράρτημα Ι του παρόντος πρωτοκόλλου).

Κατηγορίες

1

2

3

4

5

6

7

8

9

13

20

39

117

118

Προσάρτημα Α

ΤΙΤΛΟΣ Ι ΚΑΤΑΤΑΞΗ

Άρθρο 1

1. Οι αρμόδιες αρχές της Κοινότητας αναλαμβάνουν την υποχρέωση να ενημερώνουν την Εσθονία για οποιαδήποτε μεταβολή της Συνδυασμένης Ονοματολογίας (ΣΟ), πριν από την ημερομηνία έναρξης ισχύος της μεταβολής στην Κοινότητα.

2. Οι αρμόδιες αρχές της Κοινότητας αναλαμβάνουν την υποχρέωση να ενημερώνουν τις αρμόδιες αρχές της Εσθονίας για οποιαδήποτε απόφαση σχετικά με την κατάταξη των προϊόντων που υπάγονται στο παρόν πρωτόκολλο, το αργότερο εντός ενός μηνός από τη λήψη της. Η σχετική γνωστοποίηση περιλαμβάνει:

α) περιγραφή των σχετικών προϊόντων 7

β) την αντίστοιχη κατηγορία, καθώς και τους σχετικούς κωδικούς ΣΟ 7

γ) τους λόγους οι οποίοι οδήγησαν στη συγκεκριμένη απόφαση.

3. Στις περιπτώσεις κατά τις οποίες η απόφαση κατάταξης συνεπάγεται τη μεταβολή της πρακτικής κατάταξης ή την αλλαγή κατηγορίας οποιουδήποτε από τα προϊόντα που υπάγονται στο πρωτόκολλο, οι αρμόδιες αρχές της Κοινότητας τάσσουν προθεσμία προειδοποίησης 30 ημερών από την ημερομηνία της σχετικής γνωστοποίησης εκ μέρους της Κοινότητας πριν τεθεί σε ισχύ η απόφαση. Τα προϊόντα που έχουν αποσταλεί πριν από την ημερομηνία έναρξης ισχύος της απόφασης εξακολουθούν να υπάγονται στην προγενέστερη πρακτική κατάταξης, υπό τον όρο ότι τα εν λόγω προϊόντα προσκομίζονται για εισαγωγή στην Κοινότητα εντός προθεσμίας 60 ημερών από την ημερομηνία αυτή.

4. Όταν η λήψη κοινοτικής απόφασης σχετικά με κατάταξη, που συνεπάγεται μεταβολή της πρακτικής που ακολουθείται κατά την κατάταξη ή μεταβολή της κατάταξης σε αντίστοιχη κατηγορία οποιουδήποτε προϊόντος που υπόκειται στο πρωτόκολλο, επηρεάζει κατηγορία η οποία υπόκειται σε ποσοτικά όρια, τα συμβαλλόμενα μέρη συμφωνούν να διεξάγουν διαβουλεύσεις, σύμφωνα με τις διαδικασίες που περιγράφονται στο άρθρο 15 του πρωτοκόλλου, με σκοπό την εκπλήρωση της υποχρέωσης που ορίζεται στο άρθρο 11 παράγραφος 1 δεύτερο εδάφιο του πρωτοκόλλου.

5. Σε περίπτωση διάστασης απόψεων μεταξύ της Εσθονίας και των αρμόδιων αρχών της Κοινότητας, στο σημείο εισόδου στην Κοινότητα, όσον αφορά την κατάταξη προϊόντων που καλύπτονται από το παρόν πρωτόκολλο, η κατάταξη βασίζεται, προσωρινά, στις ενδείξεις που παρέχει η Κοινότητα, έως ότου διεξαχθούν διαβουλεύσεις σύμφωνα με το άρθρο 15 με σκοπό την επίτευξη συμφωνίας σχετικά με την οριστική κατάταξη του συγκεκριμένου προϊόντος.

ΤΙΤΛΟΣ ΙΙ ΚΑΤΑΓΩΓΗ

Άρθρο 2

1. Τα προϊόντα καταγωγής Εσθονίας που προορίζονται για εξαγωγή στην Κοινότητα σύμφωνα με τις ρυθμίσεις του παρόντος πρωτοκόλλου συνοδεύονται από πιστοποιητικό καταγωγής Εσθονίας, σύμφωνο με το υπόδειγμα που επισυνάπτεται στο παρόν προσάρτημα.

2. Το εν λόγω πιστοποιητικό καταγωγής θεωρείται από τις αρμόδιες οργανώσεις της Εσθονίας, που έχουν εξουσιοδοτηθεί για το σκοπό αυτό βάσει της νομοθεσίας της Εσθονίας, εφόσον τα υπό εξέταση προϊόντα μπορούν να θεωρηθούν ως καταγόμενα από την Εσθονία κατά την έννοια των σχετικών διατάξεων που ισχύουν στην Κοινότητα.

3. Εντούτοις, τα προϊόντα των ομάδων ΙΙΙ, IV και V είναι δυνατό να εισάγονται στην Κοινότητα, σύμφωνα με τις ρυθμίσεις που θεσπίζονται με το παρόν πρωτόκολλο, εφόσον προσκομίζεται δήλωση του εξαγωγέα επί του τιμολογίου ή άλλου σχετικού εμπορικού εγγράφου, με την οποία βεβαιώνεται ότι τα υπό εξέταση προϊόντα είναι καταγωγής Εσθονίας κατά την έννοια των σχετικών διατάξεων που ισχύουν στην Κοινότητα.

4. Το πιστοποιητικό καταγωγής που αναφέρεται στην παράγραφο 1 δεν απαιτείται για την εισαγωγή εμπορευμάτων που συνοδεύονται από πιστοποιητικό κυκλοφορίας EUR 1 ή έντυπο EUR 2, συμπληρωμένο σύμφωνα με τις σχετικές κοινοτικές διατάξεις.

Άρθρο 3

Το πιστοποιητικό καταγωγής εκδίδεται μόνον κατόπιν γραπτής αιτήσεως εκ μέρους του εξαγωγέα ή, με ευθύνη του εξαγωγέα, εκ μέρους του εξουσιοδοτημένου αντιπροσώπου του. Οι αρμόδιες οργανώσεις της Εσθονίας που είναι εξουσιοδοτημένες βάσει της εσθονικής νομοθεσίας εξασφαλίζουν ότι η ορθή συμπλήρωση των πιστοποιητικών καταγωγής και, προς το σκοπό αυτό, ζητούν την προσκόμιση οποιουδήποτε απαραίτητου δικαιολογητικού ή διενεργούν οποιονδήποτε έλεγχο θεωρούν σκόπιμο.

Άρθρο 4

Σε περίπτωση κατά την οποία έχουν θεσπισθεί διαφορετικά κριτήρια για τον προσδιορισμό της καταγωγής προϊόντων που υπάγονται στην ίδια κατηγορία, τα πιστοποιητικά ή οι δηλώσεις καταγωγής πρέπει να περιλαμβάνουν επαρκώς ακριβή περιγραφή των εμπορευμάτων, ώστε να καθίσταται δυνατός ο προσδιορισμός του κριτηρίου που εφαρμόσθηκε για την έκδοση του πιστοποιητικού ή τη σύνταξη της δήλωσης.

Άρθρο 5

Η διαπίστωση ασήμαντων ανακολουθιών μεταξύ των στοιχείων που αναγράφει το πιστοποιητικό καταγωγής και εκείνων που αναφέρονται στα έγγραφα που προσκομίζονται στο τελωνείο για τη διεκπεραίωση των διατυπώσεων εισαγωγής των εμπορευμάτων, δεν συνεπάγεται αυτοδικαίως τη θέση υπό αμφισβήτηση των στοιχείων που αναφέρονται στο πιστοποιητικό.

ΤΙΤΛΟΣ ΙΙΙ

ΣΥΣΤΗΜΑ ΔΙΠΛΟΥ ΕΛΕΓΧΟΥ

Τμήμα Εξαγωγή

Άρθρο 6

Οι αρμόδιες αρχές της Εσθονίας εκδίδουν άδεια εξαγωγής για κάθε αποστολή από την Εσθονία κλωστοϋφαντουργικών προϊόντων που υπόκεινται σε οριστικά ή προσωρινά προσοτικά όρια τα οποία θεσπίζονται δυνάμει του άρθρου 5 του πρωτοκόλλου, μέχρι συμπληρώσεως των αντιστοίχων ποσοστικών ορίων, όπως ενδεχομένως έχουν τροποποιηθεί βάσει των άρθρων 4, 6 και 8 του πρωτοκόλλου, καθώς και κλωστοϋφαντουργικών προϊόντων που υπόκεινται σε σύστημα διπλού ελέγχου χωρίς ποσοτικά όρια, όπως προβλέπεται στο άρθρο 2 παράγραφοι 2 και 3 του πρωτοκόλλου.

Άρθρο 7

1. Η άδεια εξαγωγής για προϊόντα που υπόκεινται σε ποσοτικά όρια δυνάμει του παρόντος πρωτοκόλλου πρέπει να είναι σύμφωνη με το υπόδειγμα 1 που επισυνάπτεται στο παρόν προσάρτημα και ισχύει για εξαγωγές στο σύνολο του τελωνειακού εδάφους, στο οποίο εφαρμόζεται η συνθήκη για την ίδρυση της Ευρωπαϊκής Κοινότητας. Εντούτοις, στις περιπτώσεις που η Κοινότητα έχει προσφύγει στις ρυθμίσεις των άρθρων 5 και 7 του πρωτοκόλλου, σύμφωνα με τις διατάξεις του εγκεκριμένου πρακτικού αριθ. 1, ή στις διατάξεις του εγκεκριμένου πρακτικού αριθ. 2, τα κλωστοϋφαντουργικά προϊόντα που καλύπτονται από τις άδειες εξαγωγής είναι δυνατό τα τεθούν σε ελεύθερη κυκλοφορία μόνο στην περιοχή ή στις περιοχές της Κοινότητας που αναφέρονται στις εν λόγω άδειες.

2. Στην περίπτωση που έχουν επιβληθεί ποσοτικά όρια δυνάμει του παρόντος πρωτοκόλλου, σε κάθε άδεια εξαγωγής πρέπει να πιστοποιείται, μεταξύ άλλων, ότι η ποσότητα του εν λόγω προϊόντος καταλογίσθηκε στο ποσοτικό όριο που προβλέπεται για την κατηγορία των συγκεκριμένων προϊόντων και ότι η άδεια αυτή καλύπτει μόνον μια από τις κατηγορίες προϊόντων που υπόκεινται σε ποσοτικά όρια. Η άδεια επιτρέπεται να χρησιμοποιηθεί για μία ή για περισσότερες αποστολές των συγκεκριμένων προϊόντων.

3. Για προϊόντα που υπόκεινται σε σύστημα διπλού ελέγχου χωρίς ποσοτικά όρια, η άδεια εξαγωγής πρέπει να είναι σύμφωνη με το υπόδειγμα 2 που επισυνάπτεται στο παρόν προσάρτημα. Η άδεια καλύπτει μόνον μία κατηγορία προϊόντων και μπορεί να χρησιμοποιηθεί για μία ή περισσότερες αποστολές των εν λόγω προϊόντων.

Άρθρο 8

Οι αρμόδιες αρχές της Κοινότητας πρέπει να ενημερώνονται αμέσως για την ανάκληση ή την τροποποίηση οποιασδήποτε αδείας εξαγωγής που έχει ήδη εκδοθεί.

Άρθρο 9

1. Οι εξαγωγές κλωστοϋφαντουργικών προϊόντων που υπόκεινται σε ποσοτικά όρια δυνάμει του παρόντος πρωτοκόλλου καταλογίζονται στα ποσοτικά όρια που έχουν καθορισθεί για το έτος κατά το οποίο πραγματοποιήθηκε η αποστολή των εμπορευμάτων, ακόμη και έαν η άδεια εξαγωγής εκδόθηκε μετά την αποστολή.

2. Για την εφαρμογή της παραγράφου 1, η αποστολή των εμπορευμάτων θεωρείται ότι πραγματοποιήθηκε κατά την ημερομηνία φόρτωσής τους στο αεροσκάφος, όχημα ή πλοίο με το οποίο εξάγονται.

Άρθρο 10

Η προσκόμιση αδείας εξαγωγής, κατ' εφαρμογή του άρθρου 12, πραγματοποιείται το αργότερο στις 31 Μαρτίου του έτους που έπεται του έτους αποστολής των εμπορευμάτων, τα οποία καλύπτει η άδεια.

Τμήμα Εισαγωγή

Άρθρο 11

Η εισαγωγή στην Κοινότητα κλωστοϋφαντουργικών προϊόντων που υπόκεινται σε ποσοτικά όρια ή σύστημα διπλού ελέγχου δυνάμει του παρόντος πρωτοκόλλου, εξαρτάται από την προσκόμιση άδειας εισαγωγής.

Άρθρο 12

1. Οι αρμόδιες αρχές της Κοινότητας εκδίδουν την άδεια εισαγωγής, που αναφέρεται στο άρθρο 11 ανωτέρω, εντός πέντε εργάσιμων ημερών από την προσκόμιση από τον εισαγωγέα του πρωτοτύπου της αντίστοιχης άδειας εξαγωγής.

2. Οι άδειες εισαγωγής σχετικά με προϊόντα που υπόκεινται σε ποσοτικά όρια δυνάμει του παρόντος πρωτοκόλλου ισχύουν επί εξάμηνο από την ημερομηνία έκδοσής τους, για εισαγωγές στο εσωτερικό του τελωνειακού εδάφους στο οποίο εφαρμόζεται η συνθήκη για την ίδρυση της Ευρωπαϊκής Κοινότητας.

Εντούτοις, στις περιπτώσεις που η Κοινότητα έχει προσφύγει στις διατάξεις των άρθρων 5 και 7 του πρωτοκόλλου, σύμφωνα με τις διατάξεις του εγκεκριμένου πρακτικού αριθ. 1, ή στις διατάξεις του εγκεκριμένου πρακτικού αριθ. 2, τα προϊόντα που καλύπτονται από τις άδειες εισαγωγής είναι δυνατό να τεθούν σε ελεύθερη κυκλοφορία μόνο στην περιοχή ή στις περιοχές της Κοινότητας που αναφέρονται στις εν λόγω άδειες.

3. Οι άδειες εισαγωγής για προϊόντα που υπόκεινται σε σύστημα διπλού ελέγχουν χωρίς ποσοτικά όρια ισχύουν για έξι μήνες από την ημερομηνία της έκδοσής των για εισαγωγές στο σύνολο του τελωνειακού εδάφους στο οποίο εφαρμόζεται η συνθήκη για την ίδρυση της Ευρωπαϊκής Κοινότητας.

4. Οι αρμόδιες αρχές της Κοινότητας ακυρώνουν άδεια εισαγωγής που έχει ήδη εκδοθεί, εάν ανακληθει η αντίστοιχη άδεια εξαγωγής.

Εντούτοις, εάν οι αρμόδιες αρχές της Κοινότητας δεν ενημερώθηκαν σχετικά με την ανάκληση ή ακύρωση τη άδειας εξαγωγής παρά μόνα μετά την εισαγωγή των προϊόντων στην Κοινότητα, οι αντίστοιχες ποσότητες καταλογίζονται στα ποσοτικά όρια που έχουν θεσπισθεί για τη συγκεκριμένη κατηγορία και έτος ποσόστωσης.

Άρθρο 13

1. Εαν οι αρμόδιες αρχές της Κοινότητας διαπιστώσουν ότι οι συνολικές ποσότητες που καλύπτονται από άδειες εξαγωγής εκδοθείσες από τις αρμόδιες αρχές της Εσθονίας για μια συγκεκριμένη κατηγορία κατά τη διάρκεια οποιουδήποτε έτους υπερβαίνουν το ποσοτικό όριο που θεσπίζεται σύμφωνα με το άρθρο 5 του πρωτοκόλλου για τη συγκεκριμένη κατηγορία, όπως ενδεχομένως τροποποιείται από τα άρθρα 4, 6 και 8 του πρωτοκόλλου, οι εν λόγω αρχές δύνανται να αναστείλουν την περαιτέρω έκδοση αδειών εισαγωγής. Στην περίπτωση αυτή, οι αρμόδιες αρχές της Κοινότητας ενημερώνουν αμέσως τις αρχές της Εσθονίας, και κινείται αμέσως η ειδική διαδικασία διαβουλεύσεων που ορίζεται στο άρθρο 15 του πρωτοκόλλου.

2. Οι αρμόδιες αρχές της Κοινότητας έχουν τη δυνατότητα να αρνηθούν την έκδοση αδειών εισαγωγής για εξαγόμενα προϊόντα καταγωγής Εσθονίας που υπόκεινται σε ποσοτικά όρια ή σε σύστημα διπλού ελέγχου και τα οποία δεν καλύπτονται από άδειες εξαγωγής εκδοθείσες σύμφωνα με τις διατάξεις του παρόντος προσαρτήματος.

Ωστόσο, με την επιφύλαξη της εφαρμογής του άρθρου 6 του πρωτοκόλλου, εάν οι αρμόδιες αρχές της Κοινότητας επιτρέψουν την εισαγωγή των εν λόγω προϊόντων στην Κοινότητα, οι σχετικές ποσότητες δεν καταλογίζονται στα αντίστοιχα ποσοτικά όρια, που θεσπίζονται δυνάμει του παρόντος πρωτοκόλλου, χωρίς τη ρητή συμφωνία των αρμόδιων αρχών της Εσθονίας.

ΤΙΤΛΟΣ IV ΜΟΡΦΗ ΚΑΙ ΣΥΝΤΑΞΗ ΤΩΝ ΑΔΕΙΩΝ ΕΞΑΓΩΓΗΣ ΚΑΙ ΤΩΝ ΠΙΣΤΟΠΟΙΗΤΙΚΩΝ ΚΑΤΑΓΩΓΗΣ ΚΑΙ ΚΟΙΝΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΕΞΑΓΩΓΕΣ ΠΡΟΣ ΤΗΝ ΚΟΙΝΟΤΗΤΑ

Άρθρο 14

1. Η άδεια εξαγωγής και το πιστοποιητικό καταγωγής είναι δυνατό να περιλαμβάνουν πρόσθετα αντίγραφα, που επισημαίνονται δεόντως ως τέτοια. Συντάσσονται στα αγγλικά ή τα γαλλικά. Σε περίπτωση που συμπληρώνονται ιδιοχείρως, οι καταχωρήσεις πρέπει να γίνονται με μελάνη και με κεφαλαία γράμματα.

Τα εν λόγω έντυπα έχουν διαστάσεις 210 Χ 297 χιλιοστόμετρα. Το χαρτί που χρησιμοποιείται πρέπει να είναι λευκό χαρτί γραφής, διαβρεγμένο με κόλλα, χωρίς μηχανικούς πολτούς, βάρους τουλάχιστον 25 gr/m². Εάν τα έντυπα περιλαμβάνουν περισσότερα αντίγραφα, μόνον το πρώτο, που αποτελεί και το πρωτότυπο, τυπώνεται με κυματοειδή διάταξη γραμμών. Αυτό το αντίγραφο φέρει την ευκρινή ένδειξη «πρωτότυπο» και τα άλλα αντίγραφα τη ένδειξη «αντίγραφο». Μόνον το πρωτότυπο γίνεται δεκτό από τις αρμόδιες αρχές της Κοινότητας για τον έλεγχο των εξαγωγών προς αυτήν, σύμφωνα με τις διατάξεις του πρωτοκόλλου.

2. Κάθε έγγραφο φέρει τυποποιημένο αύξοντα αριθμό, έντυπο ή όχι, με τον οποίο είναι δυνατή η εξατομίκευσή του.

Ο αριθμός αυτός αποτελείται από τα παρακάτω στοιχεία:

- δύο γράμματα που προσδιορίζουν τη χώρα εξαγωγής, ως εξής: ΕΕ,

- δύο γράμματα που προσδιορίζουν το κράτος μέλος που προβλέπεται να πραγματοποιηθεί ο εκτελωνισμός, ως εξής:

BL = Μπενελούξ

DE = Γερμανία

DK = Δανία

EL = Ελλάδα

ES = Ισπανία

FR = Γαλλία

GB = Ηνωμένο Βασίλειο

IE = Ιρλανδία

IT = Ιταλία

PT = Πορτογαλία,

- έναν μονοψήφιο αριθμό που αναφέρεται στο έτος ποσόστωσης, ο οποίος αντιστοιχεί στο τελευταίο ψηφίο του έτους, π.χ.: 4 για το 1994,

- έναν διψήφιο αριθμό από το 01 έως το 99, που αντιστοιχεί στην υπηρεσία έκδοσης της άδειας στη χώρα εξαγωγής,

- έναν πενταψήφιο αριθμό από το 00001 έως το 99999, που έχει δοθεί στο κράτος μέλος όπου προβλέπεται να γίνει ο εκτελωνισμός.

Άρθρο 15

Η άδεια εξαγωγής και το πιστοποιητικό καταγωγής είναι δυνατό να εκδοθούν μετά την αποστολή των προϊόντων που αφορούν. Στις περιπτώσεις αυτές, πρέπει να φέρουν την ένδειξη «delivrι a posteriori» ή την ένδειξη «issued retrospectively».

Άρθρο 16

1. Σε περίπτωση κλοπής, απώλειας ή καταστροφής μιας άδειας εξαγωγής ή ενός πιστοποιητικού καταγωγής, ο εξαγωγέας μπορεί να ζητήσει από τις αρμόδιες αρχές της Εσθονίας που τα εξέδωσαν την έκδοση αντιγράφου βάσει των εγγράφων εξαγωγής που βρίσκονται στην κατοχή του. Το αντίγραφο κάθε τέτοιου πιστοποιητικού ή άδειας που εκδίδεται κατ' αυτόν τον τρόπο φέρει την ένδειξη «duplicata» ή «duplicate».

2. Το αντίγραφο φέρει την ημερομηνία της πρωτότυπης άδειας εξαγωγής ή τοιυ πρωτότυπου πιστοποιητικού καταγωγής.

ΤΙΤΛΟΣ V ΔΙΟΙΚΗΤΙΚΗ ΣΥΝΕΡΓΑΣΙΑ

Άρθρο 17

Η Κοινότητα και η Εσθονία συνεργάζονται στενά για την εφαρμογή των διατάξεων του παρόντος προσαρτήματος. Προς το σκοπό αυτό, αμφότερα τα μέρη διευκολύνουν κάθε επαφή και ανταλλαγή απόψεων, συμπεριλαμβανομένων και των τεχνικών ζητημάτων.

Άρθρο 18

Για την εξασφάλιση της ορθής εφαρμογής του παρόντος προσαρτήματος, η Κοινότητα και η Εσθονία παρέχουν αμοιβαία συνδρομή για τον έλεγχο της γνησιότητας και της ακρίβειας των αδειών εξαγωγής και των πιστοποιητικών καταγωγής που εκδίδονται και των δηλώσεων που συντάσσονται σύμφωνα με το παρόν προσάρτημα.

Άρθρο 19

Η Εσθονία διαβιβάζει στην Επιτροπή των Ευρωπαϊκών Κοινοτήτων τις ονομασίες και τις διευθύνσεις των αρχών που είναι αρμόδιες για την έκδοση και τον έλεγχο των αδειών εξαγωγής και των πιστοποιητικών καταγωγής, καθώς και δείγματα αποτυπωμάτων των σφραγίδων που χρησιμοποιούνται από τις εν λόγω αρχές και υποδείγματα των υπογραφών των υπαλλήλων που είναι επιφορτισμένοι με την υπογραφή των αδειών εξαγωγής και των πιστοποιητικών καταγωγής. Η Εσθονία ενημερώνει επίσης την Κοινότητα για κάθε μεταβολή που επέρχεται στα ανωτέρω στοιχεία.

Άρθρο 20

1. Ο εκ των υστέρων έλεγχος των πιστοποιητικών καταγωγής και των αδειών εξαγωγής διενεργείται δειγματοληπτικά ή όποτε οι αρμόδιες αρχές της Κοινότητας έχουν εύλογες αμφιβολίες όσον αφορά τη γνησιότητα του πιστοποιητικού ή της άδειας ή όσον αφορά την ακρίβεια των στοιχείων που αναφέρονται στην πραγματική καταγωγή των υπό εξέταση προϊόντων.

2. Σε τέτοιες περιπτώσεις, οι αρμόδιες αρχές της Κοινότητας επιστρέφουν το πιστοποιητικό καταγωγής, την άδεια εξαγωγής ή αντίγραφο αυτών στην αρμόδια αρχή της Εσθονίας παραθέτοντας, εφόσον κρίνεται σκόπιμο, τους τυπικούς ή ουσιαστικούς λόγους για τους οποίους δικαιολογείται η διεξαγωγή έρευνας. Σε περίπτωση που έχει υποβληθεί τιμολόγιο, αυτό ή αντίγραφό του επισυνάπτεται στο αντίστοιχο πιστοποιητικό, στην άδεια ή στο αντίγραφο αυτών. Οι αρχές διαβιβάζουν, επίσης, κάθε πληροφορία που διαθέτουν και η οποία παρέχει ενδείξεις ότι τα στοιχεία που αναγράφει το εν λόγω πιστοποιητικό ή η άδεια είναι ανακριβή.

3. Οι διατάξεις της παραγράφου 1 εφαρμόζονται επίσης σε εκ των υστέρων ελέγχους των δηλώσεων καταγωγής που αναφέρονται στο άρθρο 2 του παρόντος προσαρτήματος.

4. Τα πορίσματα των εκ των υστέρων ελέγχων που διενεργούνται σύμφωνα με τις παραγράφους 1 και 2 κοινοποιούνται στις αρμόδιες αρχές της Κοινότητας το αργότερο εντός τριμήνου. Οι πληροφορίες που κοινοποιούνται αναφέρουν αν το επίδικο πιστοποιητικό, άδεια ή δήλωση αφορά τα εμπορεύματα που όντως εξήχθησαν και κατά πόσον τα εμπορεύματα αυτά είναι δυνατό να εξαχθούν υπό το καθεστώς που θεσπίζεται με το παρόν πρωτόκολλο. Οι πληροφορίες πρέπει επίσης να περιλαμβάνουν, εφόσον ζητηθεί από την Κοινότητα, αντίγραφο όλων των δικαιολογητικών που είναι αναγκαία για τη διαπίστωση των πραγματικών περιστατικών και, ιδίως, για τον προσδιορισμό της πραγματικής καταγωγής των εμπορευμάτων.

Εφόσον με τις διασταυρώσεις που έχουν διενεργηθεί προκύπτει ότι έχουν σημειωθεί συστηματικές παρατυπίες κατά τη χρήση των δηλώσεων καταγωγής, η Κοινότητα δύναται να υπαγάγει τις εισαγωγές των υπό εξέταση προϊόντων στις διατάξεις του άρθρου 2 παράγραφος 1 του παρόντος προσαρτήματος.

5. Αντίγραφα των πιστοποιητικών καταγωγής, καθώς και κάθε σχετικό εξαγωγικό έγγραφο, φυλάσσονται από τις αρμόδιες αρχές της Εσθονίας, για τον εκ των υστέρων έλεγχο των πιστοποιητικών καταγωγής, τουλάχιστον επί διετία.

6. Η προσφυγή στη διαδικασία δειγματοληπτικού ελέγχου που προβλέπεται στο παρόν άρθρο δεν πρέπει να συνιστά κώλυμα για τη διάθεση στην κατανάλωση των συγκεκριμένων προϊόντων.

Άρθρο 21

1. Σε περίπτωση που η διαδικασία επαλήθευσης, η οποία προβλέπεται στο άρθρο 20, ή τα στοιχεία που έχουν συγκεντρώσει οι αρμόδιες αρχές της Κοινότητας ή της Εσθονίας υποδεικνύουν ή αφήνουν να διαφανεί ότι καταστρατηγούνται ή παραβιάζονται οι διατάξεις του παρόντος πρωτοκόλλου, τα συμβαλλόμενα μέρη συνεργάζονται στενά και με την προσήκουσα προθυμία, ώστε να αποτραπεί κάθε τέτοια καταστρατήγηση ή παράβαση.

2. Προς το σκοπό αυτό, οι αρμόδιες αρχές της Εσθονίας διενεργούν, με δική τους πρωτοβουλία ή κατόπιν αιτήσεως της Κοινότητας τις δέουσες έρευνες σχετικά με τις εργασίες που συνιστούν, ή η Κοινότητα κρίνει ότι συνιστούν, καταστρατήγηση ή παράβαση του παρόντος προσαρτήματος. Η Εσθονία γνωστοποιεί στην Κοινότητα τα πορίσματα των ανωτέρω ερευνών, μαζί με κάθε άλλη σχετική πληροφορία που καθιστά δυνατό τον προσδιορισμό της αιτίας της καταστρατήγησης ή παράβασης, συμπεριλαμβανομένης της πραγματικής καταγωγής των εμπορευμάτων που πρέπει να προσδιοριστεί.

3. Με συμφωνία μεταξύ της Κοινότητας και της Εσθονίας, οι υπάλληλοι που έχουν ορισθεί από την Κοινότητα δύνανται να είναι παρόντες κατά τη διενέργεια των ερευνών που προβλέπονται στην παράγραφο 2.

4. Στο πλαίσιο της συνεργασίας που προβλέπεται στην παράγραφο 1, οι αρμόδιες αρχές της Κοινότητας και της Εσθονίας ανταλλάσσουν κάθε πληροφορία που, κατά τη άποψη ενός από τα μέρη, είναι χρήσιμη για την αποτροπή της καταστρατήγησης ή της παράβασης των διατάξεων του παρόντος πρωτοκόλλου. Οι εν λόγω ανταλλαγές είναι δυνατό να περιλαμβάνουν στοιχεία σχετικά με την παραγωγή κλωστοϋφαντουργικών προϊόντων στην Εσθονία και με το εμπόριο μεταξύ Εσθονίας και τρίτων χωρών των προϊόντων που καλύπτονται από το παρόν πρωτόκολλο, ιδίως όταν η Κοινότητα έχει σοβαρούς λόγους να πιστεύει ότι τα εν λόγω προϊόντα ευρίσκονταν, ενδεχομένως, στο έδαφος της Εσθονίας υπό καθεστώς διαμετακόμισης πριν εισαχθούν στην Κοινότητα. Τα ανωτέρω στοιχεία είναι δυνατό να συμπεριλαμβάνουν, εφόσον ζητηθεί από την Κοινότητα, αντίγραφα όλης της διαθέσιμης σχετικής τεκμηρίωσης.

5. Εφόσον διαπιστώνεται ότι έχουν καταστρατηγηθεί ή παραβιασθεί οι διατάξεις του παρόντος προσαρτήματος, οι αρμόδιες αρχές της Εσθονίας και της Κοινότητας δύνανται να συμφωνούν για τη λήψη των μέτρων που ορίζονται στο άρθρο 6 παράγραφος 4 τοιυ πρωτοκόλλου ή άλλων μέτρων που κρίνονται αναγκαία για την αποτροπή μιας νέας καταστρατήγησης ή παράβασης.

Παράρτημα του προσαρτήματος Α, άρθρο 2 παράγραφος 1

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Παράρτημα του προσαρτήματος Α, άρθρο 7 παράγραφος 1: Υπόδειγμα 1

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Παράρτημα του προσαρτήματος Α, άρθρο 7 παράγραφος 3: Υπόδειγμα 2

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα Β αναφέρεται στο άρθρο 9

Προϊόντα οικοτεχνίας και λαϊκής τέχνης καταγωγής Εσθονίας

1. Η εξαίρεση που προβλέπεται στο άρθρο 9 για τα προϊόντα οικοτεχνίας ισχύει αποκλειστικά για τα ακόλουθα είδη προϊόντων:

α) υφάσματα που κατασκευάζονται σε χειροκίνητους ή ποδοκίνητους αργαλειούς και τα οποία είναι από εκείνα που παραδοσιακά κατασκευάζονται σε οικοτεχνικές μονάδες της Εσθονίας 7

β) χειροποίητα ενδύματα ή άλλα προϊόντα κλωστοϋφαντουργίας, που παραδοσιακά παράγονται σε οικοτεχνικές μονάδες της Εσθονίας από τα υφάσματα που περιγράφονται ανωτέρω και τα οποία ράβονται αποκλειστικά με το χέρι, χωρίς τη χρήση οιασδήποτε μηχανής 7

γ) χειροποίητα παραδοσιακά είδη λαϊκής τέχνης της Εσθονίας, τα οποία περιλαμβάνονται σε κατάλογο που πρόκειται να καταρτίσουν από κοινού η Κοινότητα και η Εσθονία.

Εξαίρεση γίνεται δεκτή μόνο για προϊόντα για τα οποία οι αρμόδιες αρχές της Εσθονίας έχουν εκδόσει πιστοποιητικό σύμφωνο με το υπόδειγμα που επισυνάπτεται στο παρόν προσάρτημα. Τα πιστοποιητικά αυτού του είδους πρέπει να αναφέρουν τους λόγους που δικαιολογούν την έκδοσή τους. Οι αρμόδιες αρχές της Κοινότητας τα κάνουν δεκτά, αφού ελέγξουν ότι τα υπό εξέταση προϊόντα πληρούν τις προϋποθέσεις που ορίζονται στο παρόν προσάρτημα. Πιστοποιητικά που αφορούν προϊόντα υπαγόμενα στο στοιχείο γ) ανωτέρω πρέπει να φέρουν ευκρινώς την ένδειξη «folklore». Σε περίπτωση διαφοράς απόψεων μεταξύ των συμβαλλομένων μερών όσον αφορά τη φύση των εν λόγω προϊόντων, διενεργούνται διαβουλεύσεις εντός ενός μηνός με σκοπό τη διευθέτηση της διαφοράς.

Σε περίπτωση που οι εισαγωγές οποιουδήποτε από τα προϊόντα που υπάγονται στο παρόν προσάρτημα λάβουν έκταση ικανή να δημιουργήσει προβλήματα στην Κοινότητα, διενεργούνται το συντομότερο δυνατό διαβουλεύσεις με την Εσθονία, προκειμένου να διευθετηθεί η κατάσταση με την επιβολή, αν είναι αναγκαίο, ποσοτικού ορίου, σύμφωνα με τη διαδικασία που προβλέπεται στο άρθρο 15 του παρόντος πρωτοκόλλου.

2. Οι διατάξεις των τίτλων IV και V του προσαρτήματος Α εφαρμόζονται κατ' αναλογία και για τα προϊόντα της παραγράφου 1 του παρόντος προσαρτήματος.

Παράρτημα στο προσάρτημα Β

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα Γ

Οι επανεισαγωγές στην Κοινότητα, κατά την έννοια του άρθρου 3 παράγραφος 3 του παρόντος πρωτοκόλλου, προϊόντων που απαριθμούνται στο παράρτημα του παρόντος προσαρτήματος υπόκεινται στις διατάξεις του παρόντος πρωτοκόλλου εκτός εάν, κατ' εξαίρεση, υπάγονται στις παρακάτω ειδικές διατάξεις:

1. Με την επιφύλαξη της παραγράφου 2, θεωρούνται επανεισαγωγές κατά την έννοια του άρθρου 3 παράγραφος 3 του πρωτοκόλλου μόνον οι επανεισαγωγές στην Κοινότητα προϊόντων που υπόκεινται στα ειδικά ποσοτικά όρια, τα οποία καθορίζονται στο παράρτημα του παρόντος προσαρτήματος.

2. Οι επανεισαγωγές που δεν καλύπτονται από το παράρτημα του παρόντος προσαρτήματος είναι δυνατόν να αποτελέσουν αντικείμενο ειδικών ποσοτικών ορίων κατόπιν διαβουλεύσεων που διεξάγονται σύμφωνα με τις διαδικασίες που ορίζονται στο άρθρο 15 του πρωτοκόλλου, υπό τον όρο ότι τα σχετικά προϊόντα υπόκεινται σε ποσοτικά όρια δυνάμει του παρόντος πρωτοκόλλου, σε σύστημα διπλού ελέγχου ή σε μέτρα επιτήρησης.

3. Η Κοινότητα δύναται με δική της πρωτοβουλία και προς το συμφέρον και των δύο πλευρών ή κατόπιν αιτήματος που διατυπώνεται σύμφωνα με το άρθρο 15 πρωτοκόλλου:

α) να εξετάσει τη δυνατότητα μεταφοράς από μία κατηγορία σε άλλη και προχρησιμοποίησης ή μεταβίβασης, από το ένα έτος στο επόμενο, μεριδίων ειδικών ποσοτικών ορίων

β) να εξετάσει τη δυνατότητα αύξησης των ειδικών ποσοτικών ορίων.

4. Ωστόσο, η Κοινότητα δεν δύναται να εφαρμόζει αυτομάτως τους κανόνες ευελιξίας που προβλέπονται στην ανωτέρω παράγραφο 3 παρά μόνον εντός των παρακάτω ορίων:

α) οι μεταφορές μεταξύ κατηγοριών δεν είναι δυνατόν να υπερβαίνουν το 20 % της ποσότητας που έχει ορισθεί για την κατηγορία προς την οποία πραγματοποιείται η μεταφορά 7

β) η μεταβίβαση ειδικών ποσοτικών ορίων από ένα έτος στο επόμενο δεν είναι δυνατόν να υπερβαίνει το 10,5 % της ποσότητας που έχει ορισθεί για το έτος της πραγματικής χρησιμοποίησης 7

γ) η προχρησιμοποίηση ειδικών ποσοτικών ορίων από ένα έτος σε άλλο δεν είναι δυνατόν να υπερβαίνει το 7,5 % της ποσότητας που έχει ορισθεί για το έτος της πραγματικής χρησιμοποίησης.

5. Η Κοινότητα ενημερώνει την Εσθονία για οποιοδήποτε μέτρο λαμβάνει δυνάμει των προηγούμενων παραγράφων.

6. Οι αρμόδιες αρχές της Κοινότητας ενεργούν τον καταλογισμό στα ειδικά ποσοτικά όρια που αναφέρονται στην παράγραφο 1 κατά την έκδοση της εκ των προτέρων έγκρισης που απαιτείται βάσει του κανονισμού (ΕΟΚ) αριθ. 636/82 του Συμβουλίου σχετικά με την τελειοποίηση προς επανεισαγωγή. Ο καταλογισμός σε ειδικό ποσοτικό όριο γίνεται για το έτος κατά το οποίο χορηγήθηκε η εκ των προτέρων έγκριση.

7. Οι οργανισμοί που έχουν εξουσιοδοτηθεί βάσει της νομοθεσίας της Εσθονίας εκδίδουν πιστοποιητικό καταγωγής για όλα τα προϊόντα που καλύπτονται από το παρόν προσάρτημα σύμφωνα με τις διατάξεις του προσαρτήματος Α του πρωτοκόλλου. Το πιστοποιητικό μνημονεύει την εκ των προτέρων έγκριση που προβλέπεται στην ανωτέρω παράγραφο 6, ως απόδειξη ότι η εργασία τελειοποίησης που αναφέρεται στην εκ των προτέρων έγκριση εκτελέστηκε πράγματι στην Εσθονία.

8. Η Κοινότητα γνωστοποιεί στην Εσθονία τις ονομασίες και τις διευθύνσεις των αρμοδίων αρχών της Κοινότητας που είναι επιφορτισμένες με την έκδοση των εκ των προτέρων εγκρίσεων που αναφέρονται στην παράγραφο 6, καθώς και δείγματα αποτυπωμάτων των σφραγίδων που οι αρχές αυτές χρησιμοποιούν.

9. Με την επιφύλαξη των διατάξεων των παραγράφων 1 έως 8 ανωτέρω, η Κοινότητα και η Εσθονία συνεχίζουν τις διαβουλεύσεις, με σκοπό την αναζήτηση κοινά αποδεκτών λύσεων οι οποίες θα επιτρέπουν και στα δύο συμβαλλόμενα μέρη να απολαύουν των διατάξεων με το καθεστώς παθητικής τελειοποίησης που προβλέπονται στο πρωτόκολλο και θα εξασφαλίζουν έτσι την πραγματική ανάπτυξη του εμπορίου κλωστοϋφαντουργικών προϊόντων μεταξύ της Εσθονίας και της Κοινότητας.

Παράρτημα του προσαρτήματος Γ

(Οι περιγραφές των προϊόντων των κατηγοριών που απαριθμούνται στο παρόν παράρτημα βρίσκονται στο παράρτημα Ι του παρόντος πρωτοκόλλου)

ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΚΑΘΕΣΤΩΤΟΣ ΠΑΘΗΤΙΚΗΣ ΤΕΛΕΙΟΠΟΙΗΣΗΣ

ΚΟΙΝΟΤΙΚΑ ΠΟΣΟΤΙΚΑ ΟΡΙΑ

Κατηγορία (π.υ.) Μονάδα (π.υ.) Έτος (έτη) (π.υ.)

Εγκεκριμένο πρακτικό αριθ. 1

Στο πλαίσιο του παρόντος πρωτοκόλλου αριθ. 1 σχετικά με το εμπόριο κλωστοϋφαντουργικών προϊόντων και προϊόντων ένδυσης, τα συμβαλλόμενα μέρη συμφώνησαν ότι το άρθρο 5 του πρωτοκόλλου δεν εμποδίζει την Κοινότητα, εφόσον πληρούνται οι σχετικές προϋποθέσεις, να εφαρμόζει μέτρα διασφάλισης για μία ή περισσότερες από τις περιφέρειές της, σύμφωνα με τις αρχές της εσωτερικής αγοράς.

Σε αυτήν την περίπτωση, πρέπει να ενημερώνεται με τον κατάλληλο τρόπο η Εσθονία, πριν εφαρμοσθούν οι σχετικές διατάξεις του προσαρτήματος Α του πρωτοκόλλου.

Εγκεκριμένο πρακτικό αριθ. 2

Παρά το άρθρο 7 παράγραφος 1 του πρωτοκόλλου αριθ. 1 σχετικά με το εμπόριο κλωστοϋφαντουργικών προϊόντων και προϊόντων ένδυσης, για επιτακτικούς τεχνικούς και διοικητικούς λόγους ή για την εξεύρευση λύσης στα οικονομικά προβλήματα που οφείλονται στην περιφερειακή συγκέντρωση των εισαγωγών ή για την καταπολέμηση της απάτης και της καταστρατήγησης των διατάξεων του παρόντος πρωτοκόλλου, η Κοινότητα καθιερώνει για περιορισμένο χρονικό διάστημα ειδικό σύστημα διαχείρισης σύμφωνα με τις αρχές της εσωτερικής αγοράς.

Ωστόσο, αν τα συμβαλλόμενα μέρη δεν κατορθώσουν να καταλήξουν σε ικανοποιητική λύση κατά τη διάρκεια των διαβουλεύσεων που προβλέπονται στο άρθρο 7 παράγραφος 3, η Εσθονία αναλαμβάνει την υποχρέωση, εφόσον το ζητήσει η Κοινότητα, να τηρήσει τα προσωρινά όρια που ισχύουν για τις εξαγωγές σε μία ή περισσότερες περιφέρειες της Κοινότητας. Σε αυτήν την περίπτωση, τα εν λόγω όρια δεν πρέπει να εμποδίζουν την εισαγωγή στις σχετικές περιφέρειες προϊόντων που απεστάλησαν από την Εσθονία βάσει αδειών εξαγωγής οι οποίες είχαν εκδοθεί πριν από την επίσημη ανακοίνωση της Κοινότητας προς την Εσθονία σχετικά με τη θέσπιση των προαναφερθέντων ορίων.

Η Κοινότητα υποχρεούται να ενημερώνει την Εσθονία σχετικά με τα τεχνικά και διοικητικά μέτρα που είναι ανάγκη να επιβληθούν από αμφότερα τα μέρη για την εφαρμογή των παραπάνω παραγράφων, σύμφωνα με τις αρχές της εσωτερικής αγοράς.

Εγκεκριμένο πρακτικό αριθ. 3

Στο πλαίσιο του πρωτοκόλλου αριθ. 1 σχετικά με το εμπόριο κλωστοϋφαντουργικών προϊόντων και προϊόντων ένδυσης, τα συμβαλλόμενα μέρη συμφωνούν ότι η Εσθονία οφείλει να καταβάλει κάθε προσπάθεια ώστε να μη στερήσει από ορισμένες περιφέρειες της Κοινότητας, στις οποίες αντιστοιχούν κατά παράδοση σχετικά μικρά μερίδια των κοινοτικών ποσοστώσεων, τις εισαγωγές προϊόντων που χρησιμοποιούνται ως συντελεστές παραγωγής στη μεταποιητική τους βιομηχανία.

Η Κοινότητα και η Εσθονία συμφωνούν επίσης να διενεργούν διαβουλεύσεις, όποτε παρουσιάζεται σχετική ανάγκη, για να προλαμβάνουν τυχόν προβλήματα που θα ήταν δυνατό να ανακύψουν σχετικά.

Εγκεκριμένο πρακτικό αριθ. 4

Στο πλαίσιο του πρωτοκόλλου αριθ. 1 σχετικά με το εμπόριο κλωστοϋφαντουργικών προϊόντων και προϊόντων ένδυσης, η Εσθονία συμφωνεί ότι, από την ημερομηνία υποβολής του σχετικού αιτήματος και κατά τη διάρκεια των διαβουλεύσεων που προβλέπονται στο άρθρο 7 παράγραφος 3, θα συνεργάζεται μη εκδίδοντας νέες άδειες εξαγωγής, οι οποίες θα ήταν δυνατόν να επιδεινώσουν περαιτέρω τα προβλήματα που προκαλεί η περιφερειακή συγκέντρωση των άμεσων εισαγωγών στην Κοινότητα.

Εγκεκριμένο πρακτικό αριθ. 5

Στο πλαίσιο του πρωτοκόλλου αριθ. 1 σχετικά με το εμπόριο κλωστοϋφαντουργικών προϊόντων και προϊόντων ένδυσης, τα συμβαλλόμενα μέρη συμφωνούν ότι, το αργότερο στις αρχές του τρίτου έτους εφαρμογής του παρόντος πρωτοκόλλου, θα διενεργηθούν διαβουλεύσεις για συγκεκριμένα θέματα με σκοπό την αναθεώρηση της εφαρμογής του συστήματος διπλού ελέγχου συμπεριλαμβανομένης, ιδίως, της εξέτασης του καταλόγου των προϊόντων που υπόκεινται σε διπλό έλεγχο.

ΠΡΩΤΟΚΟΛΛΟ αριθ. 2 για το εμπόριο των μεταποιημένων γεωργικών προϊόντων μεταξύ της Κοινότητας και της Εσθονίας

Άρθρο 1

1. Η Κοινότητα προβαίνει στις δασμολογικές παραχωρήσεις που αναφέρονται στο παράρτημα Ι όσον αφορά τα μεταποιημένα γεωργικά προϊόντα καταγωγής Εσθονίας. Ωστόσο, στην περίπτωση των εμπορευμάτων που αναφέρονται στοι παράρτημα ΙΙ, προβλέπονται μειώσεις του γεωργικού στοιχείου, εντός των ποσοτικών ορίων που παρατίθενται στο εν λόγω παράρτημα.

2. Η μεικτή επιτροπή έχει τη δυνατότητα:

- να πραγματοποιεί προσθήκες στον κατάλογο των μεταποιημένων γεωργικών προϊόντων που αναφέρονται στο παρόν πρωτόκολλο,

- να α